hotchpotch/miracl-hf-unified huggingface dataset:
จักรวาลสมมติ
จักรวาลสมมติในเรื่องแต่งเป็นฉากหลังของเรื่องที่มีรายละเอียดต่างๆ เช่น เหตุการณ์ในประวัติศาสตร์ สสารที่ประกอบขึ้นมาเป็นโลก หรือสิ่งอื่นๆ แตกต่างไปจากโลกจริง อาจพบได้ในนวนิยาย หนังสือการ์ตูน ภาพยนตร์ชุด รายการโทรทัศน์ วิดีโอเกม หรือสื่อสร้างสรรค์อื่นๆ
จักรวาลสมมตินี้อาจคล้ายคลึงกับโลกจริงมาก แตกต่างเฉพาะตัวละครหรือเหตุการณ์บางอย่าง หรือแตกต่างกับโลกจริงอย่างมากจนแทบไม่มีอะไรเหมือนกันเลย อาจมีกฎทางฟิสิกส์ เวลา อวกาศ ที่ไม่เหมือนโลกจริง ก็ได้
ส่วนใหญ่เมื่อกล่าวถึงจักรวาลสมมติ มักหมายถึงจักรวาลสมมติที่มีความแตกต่างจากโลกจริงพอสมควร เช่น มีการกล่าวถึงเมือง ประเทศ หรือดาวเคราะห์ ที่แต่งขึ้นมา หรือมีเรื่องราวประวัติศาสตร์ที่แตกต่างจากเรื่องจริง หรือเรื่องที่เป็นเรื่องแฟนตาซี หรือบันเทิงคดีวิทยาศาสตร์ มีเวทมนตร์ มีการเดินทางด้วยความเร็วเหนือแสง เป็นต้น ซึ่งสิ่งเหล่านี้เป็นสิ่งที่ผู้แต่งสร้างขึ้นมา เพื่อให้เป็นฉากในการดำเนินเรื่องแต่งนั้นๆ
กรงกรรม
กรงกรรม เป็นละครโทรทัศน์ไทยแนวพีเรียด-ดราม่า-สะท้อนสังคม เป็นบทประพันธ์ของ จุฬามณี (นิพนธ์ เที่ยงธรรม) บทโทรทัศน์ ยิ่งยศ ปัญญา นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท แอค-อาร์ต เจเนอเรชั่น จำกัด กำกับการแสดงโดย พงษ์พัฒน์ วชิรบรรจง นำแสดงโดย ใหม่ เจริญปุระ, ราณี แคมเปน, จิรายุ ตั้งศรีสุข เริ่มถ่ายทำวันแรกในวันที่ 7 ธันวาคม นี้
ท่าอากาศยานภูมิภาคทาอีฟ
ท่าอากาศยานภูมิภาคทาอีฟ เป็นสนามบินที่ตั้งอยู่ในประเทศซาอุดีอาระเบีย เป็นสนามบินที่มีเที่ยวบินระหว่างประเทศ สนามบินตั้งอยู่ 30 กิโลเมตร ไปทางทิศตะวันออกของ Ta'if และจาก 70 กิโลเมตรจากมักกะฮ์ สนามบินนี้ถือว่าเป็นสนาบินที่มีความสำคัญต่อประวัติศาสตร์การบินในประเทศซาอุดีอาระเบียเนื่องจากเป็นสนามบินที่เครื่องบินลงจอดของสมเด็จพระราชาธิบดีอับดุลอะซีซ อิบน์ ซะอูด กษัตริย์องค์แรกของซาอุดีอาระเบีย ในปีพ.ศ. 2552 GACA หน่วยงานการดูแลเที่ยวบินระหว่างประเทศอนุญาติให้เที่ยวบินระหว่างประเทศเปิดบริการได้ ทำให้สามารถลดผู้โดยสารจากสนามบินหลัก 3 แห่ง
เวย์เฟอร์เรคคอร์ดส
เวย์เฟอร์เรคคอร์ดส () เป็นค่ายเพลงในสังกัด วอร์นเนอร์ มิวสิก ไทยแลนด์ ก่อตั้งเมื่อปี พ.ศ. 2559 ก่อตั้งโดย ดาโน่ - ดนัย ธงสินธุศักดิ์ จากค่าย จีนี่เรคอร์ดส ในเครือ จีเอ็มเอ็ม แกรมมี่ โดยมีจุดประสงค์เพื่อปลุกปั้นให้ศิลปินไทยรุ่นใหม่ได้สร้างชื่อเสียงในต่างประเทศ
องค์การเงินตราแห่งประเทศสิงคโปร์
องค์การเงินตราแห่งประเทศสิงคโปร์ () เป็นหน่วยงานซึ่งทำหน้าที่เป็นธนาคารกลางของประเทศสิงคโปร์ มีหน้าที่กำกับนโยบายการเงินตลอดจนระบบการเงินของประเทศ ก่อตั้งขึ้นเมื่อวันที่ 1 มกราคม พ.ศ. 2514 องค์การเงินตราของประเทศสิงคโปร์นี้ มีข้อแตกต่างจากธนาคารกลางของประเทศอื่นๆคือ องค์การเงินตราของสิงคโปร์ไม่มีการควบคุมเงินตราผ่านการปรับอัตราดอกเบี้ยนโบบาย แต่ควบคุมเงินตราผ่านกลไกการแลกเปลี่ยนเงินตราต่างประเทศโดยการเข้าแทรงแซงเงินดอลลาร์สิงคโปร์ในตลาด
ทาโกไรซ์
ทาโกไรซ์ (; ) เป็นอาหารญี่ปุ่นและโอกินาวะชนิดหนึ่งที่ได้รับความนิยม มีลักษณะอย่างตาโก (taco) ซึ่งเป็นอาหารเม็กซิโก มีส่วนประกอบหลักได้แก่ชีส, เนื้อ, ผักกาดหอม และมะเขือเทศ (ด้วยการหั่นฝอยทั้งหมด) ราดด้วยซอสซัลซา โดยมีข้าวอยู่ใต้สุดของจาน
ร้านชาร์ลีส์ทาโกส์ (Charlie's Tacos) เปิดกิจการในโอกินาวะในปี ค.ศ. 1956 ได้จำหน่ายตาโกที่ทำจากแป้งข้าวเจ้า โดยถือเป็นร้านขายตาโกเจ้าแรกในโอกินาวะ ต่อมาในปี ค.ศ. 1984 มัตสึโซะ กิโบะ (Matsuzo Gibo) ได้คิดค้นการทำทาโกไรซ์ขึ้น ออกจำหน่ายที่ร้านพาร์โลร์เซนรี (Parlor Senri) และคิงทาโกส์ (King Tacos) ซึ่งเป็นร้านของเขาเอง โดยร้านทั้งสองตั้งอยู่ไม่ไกลจากประตูค่ายแฮนเซน (Camp Hansen) ในเมืองคิง จังหวัดโอกินาวะ
ทาโกไรซ์กลายเป็นอาหารเที่ยงหรือมื้อดึกที่ได้รับความนิยมยิ่งในหมู่ทหารและบุคลากรชาวอเมริกันที่ประจำการในโอกินาวะ ต่อมาเคเอฟซีได้จัดให้ทาโกไรซ์อยู่ในรายการอาหารทุกสาขาในประเทศญี่ปุ่นช่วงปี ค.ศ. 1990 และร้านโยชิโนยะ ภัตตาคารข้าวหน้าเนื้อที่มีสาขาอยู่ทั่วโลก ได้บรรจุรายการอาหารชนิดนี้ไว้เฉพาะสาขาในจังหวัดโอกินาวะ
ระเริงไฟ
ระเริงไฟ เป็นนวนิยายไทย จากบทประพันธ์ของ โสภี พรรณราย โดยถูกนำมาสร้างเป็นละครโทรทัศน์ทาง สถานีวิทยุโทรทัศน์ไทยทีวีสีช่อง 3 มาแล้วถึง 2 ครั้ง
ครั้งแรกถูกนำมาสร้างในปี พ.ศ. 2543 ผลิตโดย บริษัท มาสเตอร์วัน วิดีโอ โปรดักชั่น จำกัด เขียนบทโทรทัศน์โดย เอกลิขิต กำกับการแสดงโดย สุประวัติ ปัทมสูต นำแสดงโดย จอนนี่ แอนโฟเน่, บุษกร พรวรรณะศิริเวช, ชาเลต ฮิลเดอบรานด์, อาทิตยา ดิถีเพ็ญ ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - วันอังคาร เวลา 20.20 - 22.20 น. ระหว่างวันที่ 10 เมษายน พ.ศ. 2543 - 16 พฤษภาคม พ.ศ. 2543
และนำกลับมาสร้างอีกครั้งในปี พ.ศ. 2560 ผลิตโดย บริษัท ซิติเซ่น เคน จำกัด เขียนบทโทรทัศน์โดย พิมพ์ธนา และ เอกชยา กำกับการแสดงโดย กฤษฎา เตชะนิโลบล นำแสดงโดย ธีรเดช วงศ์พัวพันธ์, วรนุช ภิรมย์ภักดี, วิทยา วสุไกรไพศาล, อามีนา กูล, ชนาธิป โพธิ์ทองคำ และรินรดา แก้วบัวสาย ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.20 - 22.50 น. เริ่ม 4 ธันวาคม พ.ศ. 2560 - 23 มกราคม พ.ศ. 2561 ต่อจากเรื่องบ่วงบรรจถรณ์
วิทยาลัยการแพทย์แผนไทยอภัยภูเบศร จังหวัดปราจีนบุรี
วิทยาลัยการแพทย์แผนไทยอภัยภูเบศร จังหวัดปราจีนบุรี () เป็นวิทยาลัยในสังกัดสถาบันพระบรมราชชนก กระทรวงสาธารณสุข เปิดสอนในระดับชั้นปีที่ 3 และ 4 ต่อจาก คณะการแพทย์แผนไทยอภัยภูเบศร มหาวิทยาลัยบูรพา
วิทยาลัยการแพทย์แผนไทยอภัยภูเบศรก่อตั้งขึ้นตามแผนยุทธศาสตร์การพัฒนาจังหวัดและกลุ่มจังหวัดภาคกลางตอนล่าง “เบญจบูรพา” และโครงการด้านการแพทย์แผนไทยและการแพทย์ทางเลือกของจังหวัดปราจีนบุรี ด้วยงบประมาณผู้ว่าราชการจังหวัดแบบบูรณาการ ในปี พ.ศ. 2547 โดยจังหวัดปราจีนบุรีได้เล็งเห็นว่าโรงพยาบาลเจ้าพระยาอภัยภูเบศร มีประสบการณ์และความเชี่ยวชาญในการผลิตและพัฒนาผลิตภัณฑ์สมุนไพร และการให้บริการด้านการแพทย์แผนไทยมานานกว่า 20 ปี อีกทั้งยังเป็นแหล่งฝึกอบรมหลักสูตรด้านการแพทย์แผนไทยที่ได้รับการรับรองให้เป็นสถาบันฝึกอบรมด้านการแพทย์แผนไทย เป็นแหล่งศึกษาดูงานด้านการพัฒนาผลิตภัณฑ์สมุนไพร และการจัดระบบบริการด้านการแพทย์แผนไทย แก่ผู้มาศึกษาดูงานทั้งในและต่างประเทศ จังหวัดปราจีนบุรีจึงได้ก่อสร้างอาคารวิทยาลัยการแพทย์แผนไทยอภัยภูเบศรขึ้น และมอบการใช้ประโยชน์ที่ดินซึ่งเป็นที่ราชพัสดุให้แก่โรงพยาบาลเจ้าพระยาอภัยภูเบศรบริหารจัดการและดำเนินการโดยมุ่งหวังให้โรงพยาบาลใช้วิทยาลัยแห่งนี้เป็นสถานที่ในการฝึกอบรม ศึกษาวิจัยและพัฒนาผลิตภัณฑ์สมุนไพร ตลอดจนพัฒนาการให้บริการด้านการแพทย์แผนไทย ในระยะแรก วิทยาลัยการแพทย์แผนไทยอภัยภูเบศร จังหวัดปราจีนบุรี ใช้เป็นสถานที่ฝึกอบรมระยะสั้นด้านการแพทย์แผนไทยและเป็นแหล่งฝึกปฏิบัติงาน ด้านการแพทย์แผนไทยสาหรับนักศึกษามหาวิทยาลัยรามคำแหง
การศึกษาจะแบ่งเป็น
คณะการแพทย์แผนไทยอภัยภูเบศร มหาวิทยาลัยบูรพา
คณะการแพทย์แผนไทยอภัยภูเบศร
มหาวิทยาลัยบูรพา () เป็นคณะวิชา สังกัดมหาวิทยาลัยบูรพา
คณะการแพทย์แผนไทยอภัยภูเบศร มหาวิทยาลัยบูรพา จัดตั้งขึ้นจากความร่วมมือของมหาวิทยาลัยบูรพา และโรงพยาบาลเจ้าพระยาอภัยภูเบศรเพื่อร่วมกันจัดการเรียนการสอน หลักสูตรการแพทย์แผนไทยประยุกต์บัณฑิต สาขาวิชาการแพทย์แผนไทยประยุกต์ ในการจัดตั้งครั้งแรก ใช้ชื่อหน่วยงานว่า วิทยาลัยการแพทย์แผนไทยอภัยภูเบศร โดยมหาวิทยาลัยบูรพา รับผิดชอบการจัดการเรียนการสอนในระดับชั้นปีที่ 1 - 2 โรงพยาบาลเจ้าพระยาอภัยภูเบศร รับผิดชอบการจัดการเรียนการสอนในระดับชั้นปีที่ 3 – 4 สำหรับการจัดการเรียนการสอนในระดับชั้นปีที่ 3 – 4 นั้น ได้รับที่ดินและงบประมาณจากจังหวัดปราจีนบุรี ตามโครงการยุทธศาสตร์การพัฒนาจังหวัดในการก่อสร้างอาคาร 2 หลัง เป็นอาคารเรียน 3 ชั้น จำนวน 1 หลัง อาคารหอพัก 3 ชั้น จำนวน 1 หลัง ในพื้นที่ 15 ไร่ ใช้ชื่อหน่วยงานว่า “วิทยาลัยการแพทย์แผนไทยอภัยภูเบศร” และจังหวัดปราจีนบุรีได้มอบให้โรงพยาบาลเจ้าพระยาอภัยภูเบศรกำกับดูแล เพื่อจัดการเรียนการสอนและอบรมด้านการแพทย์แผนไทย ต่อมากระทรวงสาธารณสุขเห็นว่าภารกิจด้านการจัดการเรียนการสอนไม่ใช่ของโรงพยาบาล จึงได้มอบให้สถาบันพระบรมราชชนก กระทรวงสาธารณสุขกำกับดูแล ส่วนของการจัดการเรียนการสอนในระดับชั้นปีที่ 3 – 4 ที่วิทยาลัยการแพทย์แผนไทยอภัยภูเบศร จังหวัดปราจีนบุรี
การศึกษาจะแบ่งเป็น
ระบบตอนสมบูรณ์
ระบบตอนสมบูรณ์ () หมายถึง ระบบอาณัติสัญญาณรถไฟซึ่งอนุญาตให้ขบวนรถเพียงหนึ่งขบวนเข้าสู่ตอนระหว่างสถานีทางสะดวกสองแห่ง ในที่นี้คือ สถานีต้นตอน และสถานีปลายตอน เมื่อขบวนรถจะออกจากสถานีต้นตอน จะต้องได้รับตราทางสะดวก ซึ่งอาจเป็นตั๋ว ลูกตรา แผ่นตรา หรือสัญญาณออกแสดงท่าอนุญาตก็ได้ แล้วจึงทำขบวนออกไป ระหว่างนี้ สถานีต้นตอนจะไม่สามารถอนุญาตให้ขบวนรถที่ตามมาผ่านเข้าไปได้จนกว่าจะได้รับแจ้งจากสถานีปลายตอนว่า ขบวนรถถึงแล้ว และสถานีปลายตอนจะไม่สามารถอนุญาตให้ขบวนรถสวนทาง (กรณีทางเดี่ยวหรือทางคู่ด้านหนึ่งปิดซ่อม) ผ่านออกมาได้ หากขบวนรถสวนทางไม่ได้รับตราทางสะดวกและฝ่าออกไปชนขบวนรถที่ได้ตราทางสะดวกถูกต้อง ถือว่าขบวนรถที่ไม่มีตรานั้นลักหลีก
ก่อนหน้าที่จะมีระบบตอนสมบูรณ์นั้น ขบวนรถไฟใช้ระบบประกาศเดินระบุเวลาคั่นระหว่างกัน แต่ไม่ปลอดภัยหากขบวนรถตามหลังเร็วจนชนท้ายขบวนรถที่ช้ากว่าข้างหน้า เมื่อมีระบบโทรเลขไฟฟ้าขึ้น จึงมีการคิดประดิษฐ์เครื่องโทรเลขสำหรับใช้ส่งสัญญาณระฆังและปลดล็อกเครื่องตราทางสะดวกระหว่างกัน เครื่องทางสะดวกรุ่นที่ใช้ในประเทศอินเดียและไทยนั้น นิยมใช้เครื่องทางสะดวกชนิด ขบวนรถออกแล้ว-ทางปิด-ขบวนรถจะถึง สถานีปลายตอนต้องบิดลูกบิดไปที่ตำแหน่งขบวนรถจะถึง สถานีต้นตอนจึงจะถอนตรา โดยการบิดลูกบิดไปที่ตำแหน่งขบวนรถออกแล้วได้ เครื่องทางสะดวกบางชนิดใช้สลักห้ามสัญญาณออกเปลี่ยนท่า เมื่อทางสะดวกจึงจะปลดล็อกนั้นเสีย ส่วนเครื่องทางสะดวกแบบที่ใช้ในสหราชอาณาจักรนั้น จะใช้ชนิด ทางสะดวกแล้ว-ทางปกติ-ทางไม่สะดวก โดยหนึ่งเครื่องจะมีหน้าปัดสองหน้า หน้าหนึ่งสำหรับขบวนรถที่จะไปสู่สถานีปลายตอน ส่วนอีกหน้าสำหรับขบวนรถที่จะเข้ามา ลูกบิดปกติจะอยู่ในตำแหน่ง ทางปกติ หากสถานีต้นตอน เคาะสัญญาณขอทางสะดวกมา สถานีปลายตอนหากเห็นว่าสมควรให้ทางสะดวก ก็จะเคาะตอบรับ แล้วบิดลูกบิดไปในท่า "ทางสะดวกแล้ว" เมื่อขบวนรถผ่านเข้าสู่ตอนแล้ว สถานีต้นตอนจะต้องแจ้งอีกครั้งให้สถานีปลายตอนบิดลูกบิดไปยังตำแหน่ง "ทางไม่สะดวก" ระหว่างนี้สัญญาณออกอันนอกชนิดหางปลาที่ลดลงแล้ว จะไม่สามารถยกขึ้นได้อีก ครั้นขบวนรถมาถึงสถานีปลายตอนแล้ว สถานีปลายตอนจะแจ้งต้นตอน แล้วบิดลูกบิดกลับคืนตำแหน่งทางปกติ ทั้งนี้ หากมีขบวนรถล่องสวนไปในอีกเส้นทาง หน้าปัดที่เหลือนั้นจะใช้ในการขอทางสะดวกสำหรับขบวนดังกล่าวได้
ระบบตอนอัตโนมัติ
ระบบตอนอัตโนมัติ () หมายถึง ระบบอาณัติสัญญาณรถไฟซึ่งใช้สัญญาณห้ามและสัญญาณเตือนวางไว้เป็นช่วง ๆ ระหว่างทางให้ถี่พอจะรองรับขบวนรถได้หลายขบวน สัญญาณหนึ่งชุดจะอนุญาตให้ขบวนรถเข้าสู่ตอนที่สัญญาณนั้นดูแลไปจนถึงตอนถัดไป ระบบตอนอัตโนมัติต่างจากระบบตอนสมบูรณ์ตรงที่เมื่อขบวนรถถึงตอนถัดไปแล้ว ทางสะดวกจะถูกคืนโดยอัตโนมัติไม่ต้องคืนทางสะดวกโดยคน
ในอดีต นอกเหนือจากการใช้โทรเลขไฟฟ้าขอและให้ทางสะดวกผ่านระบบตอนสมบูรณ์ (ซึ่งประดิษฐ์เป็นครั้งแรกในสหราชอาณาจักรก่อนจะแพร่หลายมายังสหรัฐอเมริกา)แล้ว ยังมีการใช้ตั๋วทางสะดวกสำหรับแจ้งพนักงานขับรถให้ทำขบวนเข้าสู่ตอนนั้น ๆ หรืออาจออกตั๋วไม่ได้ทางสะดวกหากต้องการให้ขบวนรถมากกว่าหนึ่งขบวนเข้าสู่ตอนหนึ่งตอน ในบางกรณีหากมีขบวนรถล่าช้า อาจจะเปลี่ยนสถานที่หลีกขบวนรถจากสถานีที่ทำการนี้ประจำเป็นอื่นได้ (เรียกว่าการเปลี่ยนหลีก การกระทำทั้งหมดนี้กำกับดูแลโดยพนักงานควบคุมการเดินรถแขวง การออกตั๋วไม่ได้ทางสะดวกถือว่าอันตรายมาก และจะกระทำเมื่อจำเป็นอย่างแท้จริง หากมีสัญญาณอัตโนมัติระหว่างทาง ก็จะช่วยทำให้ไม่ต้องออกตั๋วไม่ได้ทางสะดวก และทำให้สามารถเพิ่มจำนวนขบวนรถได้ง่ายและปลอดภัยขึ้น ระบบตอนอัตโนมัติประดิษฐ์ขึ้นครั้งแรกในสหรัฐอเมริกาเมื่อ พ.ศ. 2414 ในเส้นทางรถไฟสายตะวันออกรัฐเพนซิลเวเนีย แม้ราคาจะแพงกว่าอาณัติสัญญาณปกติมาก แต่ต่อมาเมื่อระบบได้พิสูจน์ว่าคุ้มราคาแล้วจึงมีการใช้แพร่หลาย
เครื่องนับเพลา
เครื่องนับเพลา () คือ เครื่องมือสำหรับตรวจจับความเคลื่อนไหวของรถไฟผ่านเพลาล้อ ประกอบด้วยตัวตรวจจับสองชุด ซึ่งอาจจะใช้วิธีแม่เหล็ก หรือวิธีไฟฟ้าก็ได้ วิธีแม่เหล็กจะใช้ขดลวดสองชุดตั้งสองด้านของรางรถไฟ อันหนึ่งอยู่ในราง อันหนึ่งอยู่นอกราง เมื่อมีขบวนรถผ่านจะทำให้สนามแม่เหล็กระหว่างขดลวดทั้งสองนั้นถูกรบกวน เกิดเป็นสัญญาณขึ้นสำหรับนำไปประมวลผลโดยระบบต่อไป โดยอาจจะนับว่า จำนวนเพลาครบหรือไม่ ถ้าครบก็แสดงว่าไม่มีขบวนรถส่วนหนึ่งส่วนใดหลุด หรืออาจส่งสัญญาณว่าขบวนรถกำลังผ่านมาแล้ว เพื่อปิดเครื่องกั้นถนน
เครื่องนับเพลามีทั้งแบบที่ต้องเจาะราวรางรถไฟ และแบบที่ไม่ต้อง
เจมส์ อี. เวบบ์
เจมส์ เอ็ดวิน เวบบ์ (, 7 ตุลาคม 1906 - 27 มีนาคม 1992) เป็นเจ้าหน้าที่ของรัฐบาลอเมริกันที่ทำงานเป็นผู้บริหารคนที่สองขององค์กรนาซา ปฏิบัติหน้าที่ตั้งแต่ 14 กุมภาพันธ์ ค.ศ. 1961 ถึง 7 ตุลาคม ค.ศ. 1968
เวบบ์ได้บริหารนาซาตั้งแต่ช่วงเริ่มต้นสมัยรัฐบาลประธานาธิบดีเคนเนดีจนถึงสิ้นสุดสมัยรัฐบาลประธานาธิบดีจอห์นสัน ได้ควบคุมปฏิบัติการทางอวกาศหลายรายการ รวมถึงปฏิบัติการส่งมนุษย์ขึ้นไปบนอวกาศครั้งสำคัญๆ ตั้งแต่โครงการเมอร์คิวรี่จนถึงโครงการเจมินี เป็นผู้รับผิดชอบและจัดการเหตุการณ์เพลิงไหม้ยานอพอลโล 1 หลังจากนั้นจึงยุติบทบาท เขาไม่ได้มีส่วนบริหารงานในปฏิบัติการส่วนใหญ่ของโครงการอพอลโลที่นำมนุษย์ไปยังดวงจันทร์
กล้องโทรทัศน์อวกาศรุ่นใหม่ซึ่งมีแผนจะถูกส่งขึ้นไปยังอวกาศในปี ค.ศ. 2018 ได้รับการตั้งชื่อว่ากล้องโทรทรรศน์อวกาศเจมส์ เวบบ์ เพื่อเป็นเกียรติแก่เขา
ลิกา เอเมเอกิส
ลิกา เอเมเอกิส () เป็นลีกฟุตบอลสูงสุดของประเทศเม็กซิโก ก่อตั้งในปี ค.ศ. 1943
กู้เกียรติ ศรีนาคา
พลเอก กู้เกียรติ ศรีนาคา (เกิด 2 สิงหาคม พ.ศ. 2503) (ชื่อเล่น : ตู่) ผู้ช่วยผู้บัญชาการทหารบกตุลาการศาลทหารกลาง สมาชิกสภานิติบัญญัติแห่งชาติและอดีตแม่ทัพภาคที่ 1
กระทรวงการท่องเที่ยว (มัลดีฟส์)
กระทรวงการท่องเที่ยว เป็นหน่วยงานประเภทกระทรวงของรัฐบาลมัลดีฟส์ กระทรวงมีหน้าที่รับผิดชอบในการพัฒนาอุตสาหกรรมการท่องเที่ยวของประเทศมัลดีฟส์ กระทรวงการท่องเที่ยวก่องตั้งขึ้นในปีค.ศ. 1965 หลังจากที่ประเทศมัลดีฟส์ได้รับอิสรภาพ
ตะโดธรรมราชาที่ 1
พระเจ้าตะโดธรรมราชาที่ 1 (, ; ประมาณ 1490s–1551) มีพระนามเดิมว่านิต่า ทรงเริ่มเข้ารับราชการในราชสำนักตองอูตั้งแต่ ค.ศ. 1516 แล้วได้รับสถาปนาเป็นพระเจ้าแปรในฐานะกษัตริย์เมืองออกของพระเจ้าตะเบ็งชะเวตี้ผู้เป็นพระชามาดาระหว่าง ค.ศ. 1542 ถึง 1550 แต่ภายหลังพระเจ้าตะเบ็งชะเวตี้สวรรคตใน ค.ศ. 1550 ก็ประกาศตนเป็นเอกราชระหว่าง ค.ศ. 1550 ถึง 1551 ทรงพระนามว่า ตะโดตู (, ) และประกาศไม่ยอมสวามิภักดิ์ต่อพระเจ้าบุเรงนองผู้ที่ขึ้นสืบราชบัลลังก์ต่อจากพระเจ้าตะเบ็งชะเวตี้ ทำให้เกิดการสู้รบกันขึ้น หลังการสู้รบยาวนาน 6 เดือนกองทัพของพระเจ้าบุเรงนองก็โจมตีเมืองแปรแตกใน ค.ศ. 1551 และพระเจ้าตะโดธรรมราชาที่ 1 ก็ถูกสำเร็จโทษตามพระราชโองการของพระเจ้าบุเรงนอง
ในพระราชพงศาวดารของไทยพระเจ้าตะโดธรรมราชาที่ 1 หรือพระเจ้าแปรมีบทบาทสำคัญในฐานะแม่ทัพผู้ฟันสมเด็จพระสุริโยทัยสิ้นพระชนม์ระหว่างกระทำยุทธหัตถีในสงครามพระเจ้าตะเบ็งชเวตี้
สมิงทอ
สมิงทอ (, ; ? – 27 มีนาคม 1553) หรือสมิงเตารามะ เป็นพระเจ้าหงสาวดีพระองค์สุดท้ายจากราชวงศ์หงสาวดี ซึ่งมีราชอาณาเขตเล็กเพียงรอบกรุงหงสาวดีจาก ค.ศ. 1550 ถึง ค.ศ. 1552
พระองค์เป็นพระราชโอรสของพญาหรั่นที่ 2 และพระอนุชาของพระเจ้าสการะวุตพีที่ประสูติแต่พระสนม พระองค์เคยผนวชเป็นภิกษุ และเริ่มกู้ชาติเมื่อ ค.ศ. 1549 ในรัชสมัยพระเจ้าตะเบ็งชะเวตี้แห่งราชวงศ์ตองอู ซึ่งพิชิตและเข้ายึดครองกรุงหงสาวดีของชาวมอญได้เมื่อ 10 ปีก่อน เมื่อพระเจ้าตะเบ็งชะเวตี้ถูกสมิงสอตุตคนสนิทของพระองค์ปลงพระชนม์ สมิงทอปรารถนาจะสืบราชสมบัติจึงถูกกองทัพพม่าตามล่า ทรงลี้ภัยไปประทับที่เมาะตะมะ ได้ขุนนางและประชาชนมาเข้าร่วมกับพระองค์มาก จึงยกทัพมาสู้กับสมิงสอตุตผู้เป็นสามัญชน สมิงสอตุตพ่ายแพ้และถูกสำเร็จโทษในเดือนสิงหาคม ค.ศ. 1550 สมิงทอจึงได้ปราบดาภิเษกเป็นพระเจ้าหงสาวดีทรงพระนามว่าพระเจ้าชัคคะลีมินทร์ หรือพระเจ้าธอชุกคะลี
พระองค์ปกครองหงสาวดีเป็นเวลาประมาณหนึ่งปีครึ่ง จนพระเจ้าบุเรงนองผู้มีสิทธิครองบัลลังก์ต่อจากพระเจ้าตะเบ็งชะเวตี้ ยกทัพจากเมืองตองอูเข้าโจมตีหงสาวดีในเดือนมีนาคมปี ค.ศ. 1552 พระเจ้าบุเรงนองได้ชัยชนะ สมิงทอหลบหนีไปเป็นเวลากว่าหนึ่งปีจนพระองค์ถูกจับในเดือนมีนาคม ค.ศ. 1553 ถูกส่งตัวกลับมายังหงสาวดีและถูกสำเร็จโทษในวันที่ 27 มีนาคม ค.ศ. 1553
โรงเรียนประจักษ์ศิลปาคาร
โรงเรียนประจักษ์ศิลปาคาร (อักษรย่อ : ป.ศ.; อังกฤษ: Prachak Silapakarn School) ตั้งอยู่เลขที่ 99 หมู่ที่ 4 ถนนรอบเมือง ตำบลหนองบัว อำเภอเมือง จังหวัดอุดรธานี
เป็นโรงเรียนมัธยมศึกษาแบบสหศึกษา สังกัดสำนักงานคณะกรรมการ การศึกษาขั้นพื้นฐาน ได้รับอนุมัติให้จัดตั้งขั้นในปี พ.ศ. 2517
โรงเรียนประจักษ์ศิลปาคาร ได้รับอนุมัติให้จัดตั้งขั้นในปี พ.ศ. 2517
เพื่อเป็นการสดุดีเกียรติยศ "พลตรีพระเจ้าวรวงค์เธอกรมหลวงประจักษ์ศิลปาคม" ผู้ก่อตั้งจังหวัดอุดรธานี จึงให้ชื่อโรงเรียนว่า
"โรงเรียนประจักษ์ศิลปาคาร" เปิดทำการสอนครั้งแรกเมื่อวันที่ 30 พฤษภาคม 2517 มีนางสาว สมจิตต์ บุตรดีมี เป็นครูใหญ่
มีครูสอนครั้งแรก 6 คน และมีนักเรียนรวมทั้งสิ้น 121 คน มีนักการภารโรง 1 คน ได้ใช้หอประชุมคุรุสภาจังหวัดอุดรธานี ซึ่งตั้งอยู่ในบริเวณศูนย์การศึกษานอกโรงเรียน
เป็นที่ทำการสอนและสถานที่ชั่วคราว วันที่ 2 มิถุนายน พ.ศ. 2518 ได้ย้ายมาทำการเรียนการอสน ณ ที่ตั้งปัจจุบัน โดยที่ตั้งของโรงเรียนมีเนื้อที่ทั้งหมด 168 ไร่ 1 งาน 27.2 ตารางวา
ซึ่งเป็นสถานที่สาธารณประโยชน์ มีชื่อเรียกว่า "ป่าช้าโคกหนองตุ" เมื่อย้ายมาทำการสอนที่สถานที่แห่งใหม่ ได้ใช้อาคารอุตสาหกรรมศิลป์ดัดแปลงเป็นห้องเรียน
อุทยานธรณีแห่งชาติจางเย่
อุทยานธรณีแห่งชาติเมืองจางเย่ () ตั้งอยู่ระหว่างเขตปกครองตนเองชนชาติยู่กู้ ซู่หนานและเทศมณฑลหลินเสอในเมืองจางเย่ มณฑลกานซู่ ประเทศจีน อุทยานแห่งนี้ครอบคลุมพื้นที่กว่า พื้นที่นี้ถูกจัดตั้งเป็นอุทยานธรณีระดับจังหวัด ในวันที่ 27 ธันวาคม 2548 ต่อมา มันได้รับการแต่ตั้งให้เป็น "อุทยานธรณีแห่งชาติเมืองจางเย่" (Zhangye National Geopark) โดยกระทรวงทรัพยากรและที่ดินในวันที่ 16 มิถุนายน 2559 สถานที่แห่งนี้เริ่มเป็นที่รู้จักเนื่องจากมีการก่อตัวของหินที่มีสีสันสวยงามและได้รับการโหวตจากสื่อมวลชนจีนว่าเป็นสถานที่ๆสวยงามแห่งหนึ่งในประเทศจีน
อุทยานแห่งนี้ตั้งอยู่ทางตอนเหนือของของเทือกเขาฉีเหลียง(Qilian Mountains) ในระหว่างเขตปกครองตนเองชนชาติยู่กู้ ซู่หนานและเทศมณฑลหลินเสอ เมืองจางเย่ มณฑลกานซู่ โดยพื้นที่หลักของอุทยานแห่งนี้อยู่ในเขตเมือง Kangle และ Baiyin
อุทยานแห่งนี้เป็นที่รู้จักในชื่อ "เขาสายรุ้งตันเซี๋ย" ซึ่งเรียกตามแนวเขาสูงที่มีลวดลายเป็นริ้วสีธรรมชาติสีสดใส ซึ่งสีเหล่านี้มาจากสีของหินทรายและแร่ธาตุต่างๆ ที่เกิดขึ้นจากการเคลื่อนตัวของเปลือกโลกเมื่อ 24 ล้านปีก่อนประกอบกับการที่โดน ลม และฝนกัดเซาะเป็นเวลานับพันปีจนทำให้มันมีลวดลายเรียงตัวกันเป็นชั้นเหมือนเค้ก
ในปี พ.ศ. 2548 ภาพของอุทยานแห่งนี้ได้รับการโหวตจากสำนักข่าวรายใหญ่กว่า 34 สำนักว่าเป็นหนึ่งในสถานที่ๆสวยงามที่สุดแห่งหนึ่งในประเทศจีน
ในปี พ.ศ. 2552, "นิตยสารCNG" ของจีนนั้นได้เลืออุทยานแห่งนี้เป็นหนึ่งใน 6 สถานที่มีภูมิประเทศสวยที่สุดในประเทศจีน
สถานที่แห่งนี้ได้กลายเป็นสถานที่ท่องเที่ยวชั้นนำของเมืองจางเย่ และได้มีการสร้างทางเดินเพื่อให้นักท่องเที่ยวสามารถเดินชมลายหินได้อีกด้วย ในปี 2557 ได้มีการลงทุนกว่า 100 หยวนเพื่อเพิ่มและปรับปรุงสิ่งอำนวยความสะดวกในอุทยาน
ซันนักจิ
ซันนักจิ () เป็นอาหารกินดิบ ซึ่งทำมาจากหนวดปลาหมึก วิธีทำคือฆ่าหมึกและสับหนวดของมันเป็นท่อน ๆ ชิ้นเล็กแล้วนำไปเสริฟ์โดนขณะไปเสริฟ์นั้นหนวดของหมึกจะยังคงขยับไปมาอยู่เนื่องจากเส้นประสาทในหนวดของหมึกยังทำงานอยู่ รวมทั้งระบบประสาทของหมึกนั้นมีความซับซ้อนสูงมาก ประกอบกับเซลล์ประสาทจำนวนมากในหนวดทำให้หนวดของหมึกมีการเคลื่อนไหวตามรีเฟล็กซ์ถึงแม้ว่าหนวดเหล่านั้นไม่ได้รับคำสั่งจากสมองแล้วก็ตาม
โดยเมนูนี้จะมีการเสริฟ์พร้อมกับ น้ำมันงา และ งาคั่ว
เนื่องจากปุ่มดูดบนหนวดของหมึกนั้นยังคงทำงานอยู่ทำให้เวลารับประทานนั้นต้องมีการระมัดระวังเป็นพิเศษ เนื่องจากปุ่มดูดพวกนี้อาจทำให้หนวดติดที่ปากและลำคอได้
คำศัพท์ในเกาหลีเหนือและใต้นั้นมีความแตกต่างกัน ซึ่งในเกาหลีใต้ "nakji": นั้นแปลว่าชนิดของปลาหมึกขนาดเล็ก (มักแปลผิดเป็น "ลูกหมึกยักษ์") ส่วน"nakji" ในเกาหลีเหนือนั้นมีความหมายว่า หมึกกล้วย ("nakji"ในการแปลงเป็นตัวโรมันตามระบบแมกคูน-ไรซ์ชาวเออร์จะได้เป็น"nakchi")
"ซันนักจิ" มักมีทั่วไปตามร้านอาหารเกาหลี รวมไปถึงบาร์หรือร้านข้างทางต่างๆซึ่งมักจะเสริฟ์พร้อมกับ โซจู
มีหลายอุบัติเหตุที่เกี่ยวกับ "ซันนักจิ" ซึ่งส่วนมากจะเกี่ยวกับการสำลัก เช่นในปี พ.ศ. 2551 ที่ ควังจู
เจ็บแทนได้ไหม
เจ็บแทนได้ไหม หรือ เจ็บ•แทน•ได้ไหม () เป็นภาพยนตร์สยองขวัญจิตวิทยา ออกฉายปี 2017 กำกับโดย Yorgos Lanthimos เขียนบทโดย Lanthimos และ Efthymis Filippou นำแสดงโดย Colin Farrell, Nicole Kidman, Barry Keoghan, Raffey Cassidy, Sunny Sulijic, Alicia Silverstone และ Bill Camp
เรื่องราวในภาพยนตร์เรื่องนี้ดัดแปลงจากบทละครเรื่อง "Iphigenia in Aulis" โดยยูริพิดีส โดยเล่าเรื่องของศัลยแพทย์โรคหัวใจคนหนึ่ง ซึ่งแอบผูกมิตรกับเด็กหนุ่มซึ่งมีความเชื่อมโยงกับอดีตของเขา เขาพาเด็กหนุ่มไปพบกับครอบครัว หลังจากนั้นคนในครอบครัวก็ล้มป่วยอย่างเป็นปริศนา
ในปี 2017 ภาพยนตร์เรื่องนี้ได้รับรางวัลเทศกาลภาพยนตร์กาน สาขาบทภาพยนตร์ยอดเยี่ยม (ร่วมกับเรื่อง "You Were Never Really Here") และรางวัลเทศกาลภาพยนตร์ซิดจัส สาขา José Luis Guarner Critics' Award
คิโย โมงิ
คิโย โมงิ () เป็นนักวิทยาแผ่นดินไหวที่โด่งดังในประเทศญี่ปุ่น ได้รับสมญาว่า "นักวิเคราะห์แผ่นดินไหวที่วิเคราะห์แผ่นดินไหวได้แม่นยำที่สุดมากของประเทศญี่ปุ่น" และเป็นอดีตประธานคณะกรรมการประสานงานโครงการแผ่นดินไหวญี่ปุ่น (CCEP) คิโย โมงิได้ดำรงตำแหน่งผู้อำนวยการสถาบันการค้นหาแผ่นดินไหว มหาวิทยาลัยนครโตเกียว และผู้เชี่ยวชาญระดับพิเศษ มหาวิทยาลัยนิเฮ็น และเป็นศาสตราจารย์กิตติคุณที่มหาวิทยาลัยนครโตเกียว เนื่องจากประเทศญี่ปุ่นเกิดเหตุแผ่นดินไหวบ่อยครั้ง เขาจึงหันมาสนใจนิวเคลียร์ในญี่ปุ่น
หลังจากความเสียหายของโรงไฟฟ้านิวเคลียร์คาชิวาซากิ-คาริวะ ในเหตุการณ์แผ่นดินไหวญี่ปุ่นค.ศ. 2007 คิโย โมงิเรียกร้องให้ปิดโรงไฟฟ้านิวเคลียร์ฮามาโอกะ ในปีพ.ศ. 2547 เขาได้บอกว่าปัญหานี้เป็นปัญหาสำคัญและอาจกลายเป็นภัยพิบัติที่มนุษย์สร้างขึ้นก็ได้
ในปีพ.ศ. 2501 คิโย โมงิได้รับเป็นผู้ดูแลหลักในการรับผิดชอบในการศึกษาและความเข้าใจระบบกลไกของภูเขาไฟ หลังจากศึกษาข้อมูลจากหลายแหล่งเขาสรุปว่าโซลูชันทางคณิตศาสตร์ที่ยามากาว่า พัฒนาขึ้นในปีพ.ศ. 2498
ค่ายกักกันราเวินส์บรึค
ค่ายกักกันราเวินส์บรึค () เป็นค่ายกักกันเยอรมันที่มีไว้เฉพาะสำหรับผู้หญิงตั้งแต่ปี ค.ศ. 1939–1945 ตั้งอยู่ทางตอนเหนือเยอรมนี ห่างจากกรุงเบอร์ลินไปทางทิศเหนือประมาณ 90 กิโลเมตร (65 ไมล์) ใกล้กับหมู่บ้านราเวินส์บรึค (ส่วนหนึ่งของเมืองเฟือร์สเทินแบร์ค/ฮาเฟิล) กลุ่มชนชาติที่มีขนาดใหญ่ที่สุดประกอบไปด้วยผู้หญิงชาวโปแลนด์ประมาณ 40,000 คน นอกจากนั้นได้รวมไปถึงชาวยิวจากทุกประเทศจำนวนประมาณ 26,000 คน, ชาวรัสเซียจำนวน 18,800 คน, ชาวฝรั่งเศส 8,000 คน และชาวดัตช์จำนวน 1,000 คน มากกว่าร้อยละ 80 เป็นนักโทษทางการเมือง นักโทษแรงงานทาสจำนวนมากได้รับการว่าจ้างจากบริษัท Siemens & Halske ตั้งแต่ ค.ศ. 1942–1945 การทดลองทางการแพทย์เพื่อทดสอบประสิทธิภาพของตัวยาซัลโฟนาไมด์ได้ถูกปฏิบัติการ
ในช่วงฤดูใบไม้ร่วงใน ค.ศ. 1941 หน่วยเอ็สเอ็สได้ตั้งค่ายเล็ก ๆ ติดกับค่ายราเวินส์บรึคสำหรับนักโทษชายซึ่งสร้างและดำเนินการจัดการห้องรมแก๊สของค่ายใน ค.ศ. 1944 จากนักโทษหญิงประมาณ 130,000 คนที่เข้าสู่ค่ายราเวินส์บรึค มีผู้เสียชีวิตจำนวนประมาณ 50,000 คน ถูกสังหารในห้องรมแก๊สประมาณ 2,200 คน และมีผู้รอดชีวิต 15,000 คนจนกระทั่งได้รับการปลดปล่อย
กุยฮิวจี๋
กุยฮิวจี๋ มีชื่อในสำเนียงจีนกลางว่า กัวโยวจือ () มีชื่อรองว่าเหยี่ยนฉาง () เป็นตัวละครในวรรณกรรมอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนนางของจ๊กก๊กในยุคสามก๊ก เป็นชาวเมืองลำหยง (南陽 "หนานหยาง" ปัจจุบันคือเมืองหนานหยาง มณฑลเหอหนาน)
จูกัดเหลียง (ขงเบ้ง) อัครมหาเสนาบดีแห่งจ๊กก๊ก ได้เขียนกล่าวถึงกุยฮิวจี๋ในฎีกาออกศึก (出師表 "ชูชือเปี่ยว") ฉบับแรกในปี ค.ศ. 227 ว่ากุยฮิวจี๋เป็นผู้มีความจงรักภักดีและมีความซื่อสัตย์เป็นอย่างสูง กุยฮิวจี๋ถูกระบุชื่อพร้อมด้วยตังอุ๋นและบิฮุยว่าเป็นขุนนางมีความสามารถที่สามารถให้คำปรึกษาในราชการทั้งใหญ่และน้อยแก่พระเจ้าเล่าเสี้ยนได้
กุยฮิวจี๋ปรากฏเป็นตัวละครในนิยายอิงประวัติศาสตร์เรื่อง"สามก๊ก" ตอนที่ 91 ตรงกับใน สามก๊ก ฉบับเจ้าพระยาพระคลัง (หน) ตอนที่ 70 กุยฮิวจี๋เป็นขุนนางคนหนึ่งที่ถูกกล่าวถึงในฎีกาออกศึกที่ขงเบ้งเขียนถวายพระเจ้าเล่าเสี้ยน และเป็นหนึ่งในขุนนางที่ขงเบ้งมอบหมายให้อยู่รักษาเสฉวนระหว่างที่ขงเบ้งออกศึกบุกวุยก๊ก
โอดีโล โกลบ็อกนิก
โอดีโล โกลบ็อกนิก(21 เมษายน ค.ศ. 1904-31 พฤษภาคม ค.ศ. 1945)เป็นอาชญากรสงครามชาวออสเตรีย เขาเป็นนาซีและต่อมาได้เป็นผู้นำเอ็สเอ็ส ด้วยฐานะที่เป็นผู้ร่วมงานกับอดอล์ฟ ไอชมันน์ เขาได้มีบทบาทสำคัญในปฏิบัติการไรน์ฮาร์ด ซึ่งได้แสดงเห็นจากการสังหารชาวโปแลนด์เชื้อสายยิวทั้งหมดหนึ่งล้านคนในช่วงการฆ่าล้างเผ่าพันธุ์ของนาซีในค่ายมรณะนาซี ได้แก่ ค่ายไมดาเนก,ค่ายเทรบลิงคา ค่ายโซบีบอร์ และค่ายเบวเชตซ์ นักประวัติศาสตร์ มิชาเอล อัลเลนได้กล่าวว่า เขาเป็น"บุคคลที่ชั่วช้าที่สุดในองค์กรที่ชั่วร้ายเท่าที่รู้จักกันมา"
ในช่วงปลายสงครามโลกครั้งที่สอง โกลบ็อกนิกถูกจับกุมโดยทหารอังกฤษ ต่อมาเขาได้ฆ่าตัวตายด้วยการกัดแคปซูลบรรจุไซยาไนด์ ร่างของเขาได้ถูกฝังในสุสานท้องถิ่นซึ่งถูกฝังด้านนอกกำแพงโบสถ์สุสานเพราะนักบวชปฏิเสธที่จะไม่ให้คนชั่วช้าอย่างเขามาอยู่ในสถานที่อันศักดิ์สิทธิ์และศพถูกฝังโดยไม่ผ่านพิธีการใดๆ
มาเลเซียแอร์ไลน์ซิสเต็ม เที่ยวบินที่ 653
มาเลเซียแอร์ไลน์ซิสเต็ม เที่ยวบินที่ 653 (MH653) เป็นเที่ยวบินภายในประเทศมาเลเซียของสายการบินมาเลเซียแอร์ไลน์ซิสเต็ม มีกำหนดเดินทางจากปีนังถึงกรุงกัวลาลัมเปอร์ เมื่อวันที่ 4 ธันวาคม ค.ศ. 1977 เที่ยวบินนี้ถูกจี้เพื่อให้เปลี่ยนไปลงจอดที่สิงคโปร์ ก่อนจะตกที่ตำบลตันจงกูปังในรัฐยะโฮร์ ผู้โดยสารและลูกเรือทั้งหมด 100 คนเสียชีวิต เหตุการณ์นี้เป็นเหตุเครื่องบินตกครั้งแรกของมาเลเซียแอร์ไลน์
เที่ยวบินที่ 653 ออกเดินทางจากท่าอากาศยานนานาชาติปีนังเมื่อเวลา 19.21 น. ของวันที่ 4 ธันวาคม ค.ศ. 1977 ต่อมาเวลาประมาณ 19.54 น. ที่ความสูง 4,000 ฟุต (1,200 เมตร) เหนือเมืองบะตูอะรัง ขณะเตรียมลงจอดที่ท่าอากาศยานสุลต่านอับดุล อะซิซ ชาห์ ลูกเรือรายงานหอบังคับการบินของท่าอากาศยานว่ามี "สลัดอากาศที่ระบุตัวตนไม่ได้" อยู่บนเครื่อง ทางท่าอากาศยานจึงเตรียมแผนรับมือ
หลังจากนั้นไม่นาน ลูกเรือได้รายงานว่า "เรากำลังมุ่งหน้าไปที่สิงคโปร์ ราตรีสวัสดิ์" ภายหลังผู้สืบสวนพบว่ามีเสียงปืนดังขึ้นหลายครั้งในช่วงท้ายของเครื่องบันทึกข้อมูลการบิน จึงสันนิษฐานว่านักบินและผู้ช่วยนักบินถูกสลัดอากาศยิงเสียชีวิต ทำให้เครื่องอยู่ในสภาวะ "ไร้การควบคุมจากผู้ชำนาญการ" เวลา 20.15 น. เครื่องบินขาดการติดต่อ ต่อมาเวลา 20.36 น. ชาวบ้านตำบลตันจงกูปัง รัฐยะโฮร์รายงานว่าได้ยินเสียงระเบิดและเห็นเศษซากเครื่องบินที่ไหม้ไฟตกในหนองน้ำ ภายหลังได้รับการยืนยันว่าเป็นของเที่ยวบินดังกล่าว มีการรายงานเพิ่มเติมว่าเครื่องตกกระแทกพื้นด้วยความเร็วสูงในลักษณะเกือบตั้งฉากกับพื้นดิน ผู้โดยสาร 93 คนและลูกเรือ 7 คน เสียชีวิตทั้งหมด
สาเหตุของการจี้เครื่องบินและการตกยังไม่เป็นที่ทราบแน่ชัด อย่างไรก็ตาม เจ้าหน้าที่ของท่าอากาศยานในกัวลาลัมเปอร์กล่าวว่าสลัดอากาศเป็นสมาชิกของกองทัพแดงญี่ปุ่น ในปี ค.ศ. 1996 สำนักข่าวซีเอ็นเอ็นเขียนบทความระบุว่าสลัดอากาศเป็นสมาชิกของกองทัพแดงญี่ปุ่นเช่นกัน แต่ไม่ได้รับการยืนยัน หลังเหตุการณ์ดังกล่าว กรมการบินพลเรือนมาเลเซียได้จัดตั้งส่วนความปลอดภัยทางการบินขึ้น
ฮันส์-อุลริช รูเดิล
ฮันส์-อุลริช รูเดิล () เป็นนักบินเยอรมันในการโจมตีทางภาคพื้นดินในช่วงสงครามโลกครั้งที่สอง หลังสงคราม เขาเป็นนักเคลื่อนไหวนีโอ-นาซีที่โด่งดังที่สุดในลาตินอเมริกาและเยอรมนีตะวันตก
ในช่วงสงคราม รูเดิลได้มีชื่อเสียงด้วยการทำลายรถถังจำนวน 519 คัน พอๆกับจำนวนเรือ เขาได้อ้างว่า ได้รับชัยชนะทางอากาศ 9 ครั้งและทำลายยานพาหนะ 800 คันจากทุกประเภท เขาได้บินในภารกิจโจมตีทางภาคพื้นดินจำนวน 2,530 ครั้งโดยเฉพาะแนวรบด้านตะวันออกโดยปกติจะบินด้วยเครื่องบินทิ้งระเบิดรุ่นยุงเคอร์ เจยู-87"ชตูคา"และภารกิจ 430 ครั้งสำหรับเครื่องบินรบขับไล่ รูเดิลเป็นผู้ที่ได้รับการยกย่องมากที่สุดสำหรับนักบินชาวเยอรมันในสงครามโลกครั้งที่สอง ได้รับเหรียญกางเขนเหล็กกางเขนอัศวินประดับด้วยใบโอ๊คและดาบประดับเพชรเคลือบทองในเดือนมกราคม ค.ศ. 1945 เครื่องอิสริยาภรณ์นี้ได้ถูกสร้างขึ้นเป็นพิเศษเฉพาะสำหรับเขา รูเดิลได้ยอมจำนนต่อกองทัพสหรัฐ เมื่อวันที่ 8 พฤษภาคม ค.ศ. 1945
รูเดิลได้หลบหนีไปยังอาร์เจนติน่าในปี ค.ศ. 1948 ด้วยความเชื่อมั่นศรัทธาและไม่รู้สึกผิดต่ออุดมการณ์นาซี เขาได้ก่อตั้ง "Kameradenwerk" องค์กรบรรเทาทุกข์สำหรับอาชญากรนาซีที่ช่วยผู้ลี้ภัยได้หลบหนีไปยังลาตินอเมริกาและตะวันออกกลางร่วมกับ Willem Sassen, รูเดิลได้ช่วยเหลือด้วยการให้ที่พักแก่โยเซ็ฟ เม็งเงอเลอ อดีตแพทย์เอ็สเอ็สที่โด่งดังที่ค่ายกักกันเอาชวิทซ์ เขาได้ทำงานเป็นพ่อค้าขายอาวุธและเป็นที่ปรึกษาทางทหารในระบอบการปกครองของควน เปรอนในอาร์เจนติน่าและของออกุสโต ปิโนเชต์ในชิลี และ Alfredo Stroessner ในปารากวัย เนื่องจากกิจกรรมเคลื่อนไหวเหล่านี้ เขาจึงถูกจับตามองโดยสำนักข่าวกรองกลางแห่งสหรัฐ (CIA)
ในช่วงการเลือกตั้งสหพันธรัฐในเยอรมนีตะวันตก ในปี ค.ศ. 1953 รูเดิลได้กลับมายังเยอรมนีตะวันตก ได้เป็นผู้สมัครชั้นนำของพรรคเยอรมันไรซ์ของฝ่ายขวาจัด แต่ยังไม่ได้รับเลือกให้เข้าไปนั่งในรัฐสภาบุนเดซรัท ภายหลังจากการก่อรัฐประหารอาร์เจนติน่าในปี ค.ศ. 1955 การก่อจลาจลได้นำไปสู่การสิ้นสุดของการเป็นประธานาธิบดีสมัยที่สองของเปรอง,รูเดิลได้ย้ายไปอยู่ที่ปารากวัยซึ่งได้ทำหน้าที่เป็นตัวแทนชาวต่างชาติจากบริษัทเยอรมันหลายแห่ง ในปี ค.ศ. 1977 เขาได้กลายเป็นโฆษกของสหภาพประชาชนเยอรมัน (German People's Union),เป็นพรรคการเมืองนีโอนาซีที่ก่อตั้งขึ้นโดยนักการเมืองหัวรุนแรง Gerhard Frey รูเดิลได้เสียชีวิตในเยอรมนีตะวันตกในปี ค.ศ. 1982
ไวรัสวาริเซลลาซอสเตอร์
ไวรัสวาริเซลลาซอสเตอร์ () หรือ ไวรัสเฮอร์ปีส์ในมนุษย์ชนิดที่ 3 () เป็นไวรัสชนิดหนึ่งในกลุ่มไวรัสเริมซึ่งทำให้เกิดโรคในมนุษย์ เชื้อนี้ทำให้เกิดโรคอีสุกอีใสและโรคงูสวัด พบได้ทั่วโลก
โตโยต้า เซ็นเตอร์
โตโยต้า เซ็นเตอร์ () เป็นสนามในร่มอเนกประสงค์ที่ตั้งอยู่ในเมืองDowntown Houston ,รัฐรัฐเท็กซัส ประเทศสหรัฐอเมริกา เป็นชื่อมาจากที่ผู้ผลิตรถยนต์ญี่ปุ่น โตโยต้า สนามนี้เป็นสนามประจำของทีมฮิวสตัน รอกเก็ตส์ ในสมาคมบาสเกตบอลแห่งชาติ และเป็นอดีตสนามประจำของทีมฮิวสตันเอรอส ของอเมริกันไอซ์ฮอกกี้ลีก
สนามนี้เริ่มก่อสร้างในเดือนกรกฎาคม 2001 และเปิดสนามใหม่ขึ้นอย่างเป็นทางการในเดือนตุลาคม 2003 โดยมีค่าใช้จ่ายรวมทั้งสิ้น 235 ล้านเหรียญ กับเมืองฮูสตัน ที่จ่ายเงินส่วนใหญ่ และ Rockets จ่ายเงินสำหรับการปรับปรุง โตโยต้ายังจ่ายเงิน 100 ล้านเหรียญสหรัฐสำหรับการตั้งชื่อนี้
เฟิสต์โปรเฟสชันนัลฟุตบอลลีก (บัลแกเรีย)
เฟิสต์โปรเฟสชันนัลฟุตบอลลีก () เป็นลีกฟุตบอลสูงสุดของประเทศบัลแกเรีย ก่อตั้งในปี ค.ศ. 1924
ไวรัสตับอักเสบบี
ไวรัสตับอักเสบบี () เป็นสปีชีส์ของไวรัสดีเอ็นเอสายคู่ชนิดหนึ่ง อยู่ในจีนัส "Orthohepadnavirus" แฟมิลี "Hepadnaviridae" ทำให้เกิดโรคตับอักเสบ บี
พีพีจี เพ้นท์ส อารีน่า
พีพีจี เพ้นท์ส อารีน่า () เป็นสนามในร่มเอนกประสงค์ในตั้งอยู่ในพิตต์สเบิร์ก ,รัฐเพนซิลเวเนีย ที่ทำหน้าที่เป็นที่สนามบ้านของPittsburgh Penguins ของ National Hockey League (NHL) และเป็นสนามบ้านของPittsburgh Power ของArena Football League (AFL) ในช่วงปี 2011 - 2014
สนามสร้างเสร็จในวันที่ 1 สิงหาคม 2010 และสนามเปิดในเวลาสำหรับช่วงของ NHL ในปี 2010–11 โดยแทนที่เดิมสนามของPittsburgh Penguins Civic Arena (Pittsburgh) ซึ่งสร้างเสร็จสมบูรณ์ในปี 1961 โดยสนามแรกของลีดที่ได้รับการรับรองเป็นสนามทองคำของ NHL และ AFL
อิสราเอลพรีเมียร์ลีก
อิสราเอลพรีเมียร์ลีก () เป็นลีกฟุตบอลสูงสุดของประเทศอิสราเอล ก่อตั้งในปี ค.ศ. 1999
คาซัคสถานพรีเมียร์ลีก
คาซัคสถานพรีเมียร์ลีก () เป็นลีกฟุตบอลสูงสุดของประเทศคาซัคสถาน ก่อตั้งในปี ค.ศ. 1992
อายันเหนือ
1. วันที่ 21 มิถุนายน ในซีกโลกเหนือซึ่งเป็นวันเริ่มต้นฤดูร้อนจะมีกลางวันยาวนานที่สุด ส่วนซีกโลกใต้ซึ่งเป็นวันเริ่มต้นฤดูหนาวจะมีกลางคืนยาวนานที่สุด เพราะวันนี้โลกจะหันขั้วโลกเหนือเข้าหาดวงอาทิตย์มากที่สุดและหันขั้วโลกใต้ออกห่างดวงอาทิตย์มากที่สุด เรียกว่า “วันครีษมายัน” หรือ “วันอุตรายัน” (summer solstice) (บางปีอาจเป็นวันที่ 20 มิถุนายน)
อ้างอิงจาก ดร.วัฒนา กันบัว ผอ.ศูนย์อุตุนิยมวิทยาทะเล กรมอุตุนิยมวิทยา
สวน เสรีรัฏฐา
สวน เสรีรัฐฏา (; เกิด 7 กันยายน, 2516) เป็นนักการเมืองนิยมสาธารณรัฐ ชาวกัมพูชาสัญชาติอเมริกัน ผู้ก่อตั่งและหัวหน้าพรรคคนแรกของ พรรคอำนาจเขมร (KPP).
ห้องอักษรจีน
ข้อถกเถียงว่าด้วยห้องอักษรจีน () เสนอว่า ไม่ว่าจะออกแบบโปรแกรมให้ซับซ้อนเพียงใด ก็ไม่สามารถสร้าง "จิต" (mind) "เจตจำนง" (intentionality) หรือ "ความตื่นรู้" (consciousness) ให้เกิดขึ้นในคอมพิวเตอร์ได้ ไม่ว่าคอมพิวเตอร์นั้นจะสามารถตอบสนองได้เหมือนมนุษย์มาก หรือตอบสนองได้ด้วยลักษณะที่ดูมีความฉลาดอย่างมากเพียงใดก็ตาม ข้อถกเถียงนี้ได้รับการเสนอขึ้นเป็นครั้งแรกโดยนักปรัชญาชื่อ John Searle ในบทความเรื่อง ""Minds, Brains, and Programs"" ซึ่งตีพิมพ์ในวารสาร "Behavioral and Brain Sciences" เมื่อ ค.ศ. 1980 ซึ่งต่อมาได้รับการวิเคราะห์ต่อยอดอย่างกว้างขวาง ใจความสำคัญของข้อถกเถียงนี้คือการทดลองทางความคิดที่เป็นที่รู้จักในชื่อ ห้องอักษรจีน ()
ข้อถกเถียงนี้มุ่งเป้าเพื่อต่อต้านมุมมองแบบ functionalism และ computationalism ของปรัชญาว่าด้วยจิต ซึ่งมองว่าจิตนั้นแท้จริงก็คือระบบที่มีความสามารถในการประมวลผลข้อมูลได้จากสัญลักษณ์ และโดยเฉพาะยิ่งกว่านั้นคือเป็นการต่อต้านการมีอยู่ของสิ่งที่ Searle เรียกว่า ปัญญาประดิษฐ์แบบเข้ม (strong AI)
การทดลองทางความคิดของ Searle กำหนดเงื่อนไขพื้นฐานดังนี้ ให้สมมติว่าการพัฒนาปัญญาประดิษฐ์ก้าวหน้าไปถึงขั้นที่สามารถสร้างคอมพิวเตอร์ที่ประพฤติตัวได้เสมือนว่ามีความเข้าใจภาษาจีน มันสามารถรับคำสั่งอินพุตเป็นภาษาจีน แล้วสามารถอาศัยเงื่อนไขตามโปรแกรมคอมพิวเตอร์จนสามารถผลิตคำตอบออกมาเป็นอักษรจีนอีกตัวหนึ่งได้ สมมติต่ออีกว่าคอมพิวเตอร์นี้ทำงานนี้ได้ดีมากจนสามารถผ่านการทดสอบของทัวริงได้ กล่าวคือ สามารถโน้มน้าวให้มนุษย์ผู้รู้ภาษาจีนเชื่อได้ว่าคำตอบนี้มาจากมนุษย์ผู้รู้ภาษาจีนจริงๆ ไม่ว่าจะถามคำถามใดๆ ไป คอมพิวเตอร์นี้จะสามารถให้คำตอบที่เหมาะสมออกมาได้ทุกครั้ง เหมือนกับที่มนุษย์ผู้รู้ภาษาจีนคนหนึ่งจะโต้ตอบพูดคุยกับมนุษย์ผู้พูดภาษาจีนอีกคนหนึ่ง
คำถามของ Searle คือ เครื่องจักรนี้ "เข้าใจ" ภาษาจีน โดยแท้จริง หรือไม่ หรือมันเพียงแต่ "จำลอง" ความสามารถในการเข้าใจภาษาจีน เขาเรียกภาวะที่เข้าใจภาษาจีนว่า "ปัญญาประดิษฐ์แบบเข้ม" และภาวะที่จำลองความเข้าใจภาษาจีนว่า "ปัญญาประดิษฐ์แบบอ่อน"
เพื่อลองหาคำตอบของปัญหานี้ Searle ได้เสนอว่า สมมติว่าข้าพเจ้าอยู่ในห้องปิดห้องหนึ่ง แล้วมีหนังสือภาษาอังกฤษที่บันทึกรายละเอียดของโปรแกรมดังกล่าวเอาไว้อย่างครบถ้วน ให้ดินสอ ปากกา ยางลบ แฟ้มเอกสาร และอุปกรณ์อื่นๆ เพียงพอต่อความต้องการ เขาสามารถจะรับกระดาษที่เขียนตัวอักษรจีนมาจากช่องประตู เปิดตำราและคำนวณตามเงื่อนไขของโปรแกรม และย่อมจะสามารถได้คำตอบเป็นตัวอักษรจีนขึ้นมาได้ ถ้าคอมพิวเตอร์ตามเงื่อนไขนี้สามารถผ่านการทดสอบของทัวริงได้ เขาซึ่งทำตามเงื่อนไขของโปรแกรม ก็ย่อมจะคำนวณให้ได้คำตอบที่ผ่านการทดสอบของทัวริงได้อย่างไม่ต่างกัน
Searle ถือว่าการทดลองนี้บ่งบอกว่า ไม่มีความแตกต่างที่มีนัยสำคัญใดๆ ระหว่างบทบาทของคอมพิวเตอร์กับตัวเขาในการทดลองนี้ ทั้งคอมพิวเตอร์และตัวเขาต่างปฏิบัติตามเงื่อนไขของโปรแกรมตามลำดับขั้นตอน จนได้ผลออกมาเป็นพฤติกรรมที่อาจถูกแปลผลได้ว่าเป็นการสนทนาของผู้มีสติปัญญา ทั้งที่จริงแล้ว Searle ไม่อาจเข้าใจการสนทนานั้นได้เลย เช่นนี้เขาจึงถือเป็นข้อถกเถียงว่า ไม่อาจถือได้ว่าคอมพิวเตอร์ในเรื่องนี้เข้าใจการสนทนานั้นได้เช่นกัน
Searle อ้างต่ออีกว่า เมื่อเครื่องจักรไม่มี "ความเข้าใจ" (หรือ "เจตจำนง") จึงไม่อาจถือได้ว่าสิ่งที่เครื่องจักรนั้นทำ คือ "การคิด" และเมื่อไม่มีการคิด ก็ถือว่าไม่มี "จิตใจ" ในความหมายโดยทั่วไป ดังนั้นเขาจึงสรุปต่อไปว่า "ปัญญาประดิษฐ์แบบเข้ม" ไม่มีอยู่จริง
ซาวด์ครีม
ซาวด์ครีม () วงดนตรีเกิร์ลกรุปแห่งค่าย Grand Musik ในเครือ จีเอ็มเอ็ม แกรมมี่ มีสมาชิกทั้งหมด 3 คน ได้แก่ ลูกแก้ว - ศรีกานต์ นาคะวิสุทธิ์, มีมี่ - อนัญญา ศิลปนะรุจิ, ลิตา - รินทร์ลภัส ไพศาลเปรมสกุล (เดิมทีมีสมาชิก 4 คน)
ซาวด์ครีม () เป็นวงดนตรีเกิร์ลกรุปของไทย ภายใต้สังกัด Grand Musik ในเครือ จีเอ็มเอ็ม แกรมมี่ มีสมาชิกทั้งหมด 4 คน ได้แก่ ลูกแก้ว - ศรีกานต์ นาคะวิสุทธิ์, มีมี่ - อนัญญา ศิลปนะรุจิ, ลิตา - รินทร์ลภัส ไพศาลเปรมสกุล และ อลิส - อริสา คุราตะ (ภายหลังอลิสออกจากวง เพื่อไปศึกษาต่อที่ต่างประเทศ)
ซาวด์ครีม เริ่มต้นก่อตั้งวงมาจากการออดิชั่น และรวมตัวกันในปีพ.ศ. 2555 ใช้เวลาฝึกฝนการร้อง การเต้น เป็นระยะเวลานานถึง 5 ปี ก่อนที่จะเปิดตัววงอย่างเป็นทางการในปี พ.ศ. 2560 กับซิงเกิ้ลแรกที่มีชื่อว่า "ลองจีบดูก่อนก็ได้"
นอกจากนี้ ซาวด์ครีม ยังมีโปรเจกต์พิเศษที่ชื่อ "Journey of Love" คือโปรเจ็กต์การถ่ายทอดเพลงรักผ่านการเดินทางของสามสาว SoundCream จากประเทศญี่ปุ่น ซึ่งเป็นการนำเพลงเก่ามาขับร้องใหม่ในสไตล์ของวงซาวด์ครีม ได้แก่เพลง ดึกแล้ว (ต้นฉบับ วงไฮดร้า), OH OH (ต้นฉบับ นิโคล เทริโอ) และเพลง อยากให้รู้ว่ารักเธอ (ต้นฉบับ ใหม่ เจริญปุระ)
ออสเตรียนฟุตบอลบุนเดสลีกา
ออสเตรียนฟุตบอลบุนเดสลีกา () เป็นลีกฟุตบอลสูงสุดของประเทศออสเตรีย ก่อตั้งในปี ค.ศ. 1974
30 กำลังแจ๋ว The Series
30 กำลังแจ๋ว The Series เป็นรายการโทรทัศน์ ประเภทละครชุด แนว โรแมนติก, คอมเมดี้ ที่ได้นำเค้าโครงเรื่องจากภาพยนตร์ไทยเรื่องดังอย่าง 30 กำลังแจ๋ว ของ สมจริง ศรีสุภาพ มาสร้างเป็นละครชุดเรื่องดังกล่าว ผลิตโดย จีเอ็มเอ็ม แกรมมี่ และจีเอ็มเอ็มทีวี ออกอากาศทุกวันจันทร์เวลา 22:00 - 23:00 น. เริ่มออกฉายครั้งแรก วันที่ 20 พฤศจิกายน พ.ศ. 2560 ทางช่องวัน นำแสดงโดย ธนัชชัย วิจิตรวงศ์ทอง, ปรีชญา พงษ์ธนานิกร, กวี ตันจรารักษ์, จุมพล อดุลกิตติพร, วิชญาณี เปียกลิ่น กำกับการแสดงโดย วรเวช ดานุวงศ์
เรื่องราววุ่นๆ ของ “จ๋า” (ไอซ์ ปรีชญา พงษ์ธนานิกร) ที่โดนความรักทำพิษตอนชีวิตขึ้นเลข 3 แต่จุดสิ้นสุดของบางสิ่ง ก็อาจเป็นจุดเริ่มต้นของอีกหลายสิ่ง ชนิดที่ไม่คาดคิดว่ามันจะแจ๋วได้ขนาดนี้
วัดพนม
วัดพนม ( "วตฺตภฺนํ") หรือ วัดพนมโฎนปึญ เป็นวัดทางศาสนาพุทธในพนมเปญ ประเทศกัมพูชา ก่อสร้างในปี ค.ศ. 1372 มีเจดีย์สูง 27 เมตร หรือ 88.5 ฟุต จากระดับดิน เป็นสิ่งก่อสร้างทางศาสนาที่สูงที่สุดในตัวเมืองต่อมาเจ้าพญายาตได้พระราชทานชื่อใหม่ว่าวัดพระเจดีย์บรรพต (Wat Preah Chedey Borapaut) และก็ถือเป็นจุดศูนย์กลางของพนมเปญอีกด้วย
พิพิธภัณฑสถานแห่งชาติกัมพูชา
พิพิธภัณฑสถานแห่งชาติกัมพูชา () หรือ สารมนเทียรชาติ ( "สารมนฺทีรชาติ") ตั้งอยู่ที่พนมเปญ ประเทศกัมพูชา เป็นพิพิธภัณฑ์ที่ใหญ่ที่สุดในประเทศ มีวัตถุสำคัญกว่า 14,000 ชิ้น ตั้งอยู่ที่ถนน 13 ใจกลางกรุงพนมเปญ อยู่ทางทิศเหนือของพระบรมราชวังจตุมุขสิริมงคล และอยู่ทางทิศตะวันตกของจัตุรัส Veal Preah Man ทางเข้าพิพิธภัณฑ์อยู่ตรงหัวมุมแยกถนน 13 และถนน 178 อยู่ภายใต้การควบคุมของกระทรวงศิลปวัฒนธรรม อาคารพิพิธภัณฑ์ ใช้สถาปัตยกรรมเขมร ก่อสร้างระหว่างปี ค.ศ. 1917-1924 เปิดใช้งานครั้งปี ค.ศ. 1920 และได้รับการปรับปรุงในปี ค.ศ. 1968
วิมานเอกราช
วิมานเอกราช ( "วิมานเอกราชฺย") เป็นอนุสาวรีย์ที่สำคัญแห่งหนึ่งในพนมเปญ ประเทศกัมพูชา สร้างในปี ค.ศ. 1958 เพื่อรำลึกถึงการประกาศเอกราชจากประเทศฝรั่งเศสเมื่อปี ค.ศ. 1953 ตั้งอยู่บนแยกถนนนโรดม-ถนนสีหนุ อนุสาวรีย์มีลักษณะคล้ายสถูปทรงดอกบัว ซึ่งพบได้ที่ปราสาทบันทายศรี ออกแบบโดยสถาปนิกชาวกัมพูชาชื่อ วัณณ์ โมลีวัณณ์ (វណ្ណ ម៉ូលីវណ្ណ)
รถถัง จิตรเมืองนนท์
รถถัง จิตรเมืองนนท์ (ชื่อเล่น: บ่าว; 23 กรกฎาคม พ.ศ. 2540 – ) เป็นนักมวยไทยชาวไทย ที่มีผลงานการแข่งขันในระดับโลก โดยได้รับการกล่าวว่ามีความทรหด และการโจมตีที่รุนแรง
รถถัง จิตรเมืองนนท์ มีชื่อจริงคือทินกร ศรีสวัสดิ์ เกิดที่อำเภอป่าพะยอม จังหวัดพัทลุง เริ่มต่อยมวยตั้งแต่อายุ 10 กว่าขวบ ก่อนที่จะเดินสายชกทั่วภาคใต้โดยใช้ชื่อรถถัง เกียรติชูโฉม
จากนั้น เขาได้เดินทางมาแข่งขันที่กรุงเทพมหานครครั้งแรก โดยเป็นฝ่ายเสมอกับขุนเดียว พยัพคำพันธุ์ ที่สนามมวยราชดำเนิน ครั้นต่อมา รถถังเป็นฝ่ายเสมอกับปืนกล ต.สุรัตน์ ที่เวที อ.ต.ก.
พ.ศ. 2556 รถถังเป็นฝ่ายชนะปืนกล ต.สุรัตน์ ที่เวทีมวยเทพประสิทธิ์ พัทยา ส่วนในรายการมวยไทย 7 สี ของปีเดียวกัน รถถังเป็นฝ่ายแพ้น็อกแสงเทียน ศ.ศรสิงห์
พ.ศ. 2558 ในรายการมวยไทย 7 สี รถถังป็นฝ่ายแพ้คะแนนยอดเพชร แป๋งกองปราบ
ส่วนในเดือนกรกฎาคม พ.ศ. 2559 รถถังเป็นฝ่ายชนะคะแนนสิงห์ทอง ส.ยิ่งเจริญการช่าง ที่สนามมวยคม ชัด ลึก อตก.3 จังหวัดนนทบุรี จากนั้น ในเดือนตุลาคม รถถังเข้าแข่งขันคู่เอกรายการศึกมวยไทย ท่อน้ำไทย เดอะฮีโร่ ที่จัดขึ้น ณ สนามมวยคม ชัด ลึก อตก.3 จังหวัดนนทบุรี โดยเป็นฝ่ายชนะน็อกทางเทคนิคชาติชาย ศิษย์ป๋านนท์ ในยกที่ 4
จากนั้น รถถังเป็นฝายชนะน็อกเด่นสยาม ส.พันธุ์สุวรรณ ในยกที่ 4 ที่เวทีมวยสยามอ้อมน้อย และชนะคะแนนมังกรขาว ศิษย์แก้วประพล
ในวันที่ 26 กุมภาพันธ์ พ.ศ. 2560 รถถังเป็นฝ่ายชนะคะแนนสิบแสน ต.เอี๋ยวเจริญทองภูเก็ต ในรายการมวยไทย 7 สี ส่วนในเดือนกรกฎาคม ของปีเดียวกัน รถถังเข้าแข่งขันรายการคู่เอก โดยเป็นฝ่ายชนะคะแนนชัย ส.จ.ต้อยแปดริ้ว และคว้าแชมป์รุ่นซูเปอร์เฟเธอร์เวท ของเวทีมวยสยามอ้อมน้อยมาครองได้สำเร็จ
และในปีเดียวกัน รถถังเป็นฝ่ายชนะคะแนนมงคลแก้ว ส.สมหมาย ที่อำเภอเกาะสมุย ส่วนวันที่ 3 พฤศจิกายน ได้มีการจัดการแข่งขันศึกรวมพลคนแปดริ้ว ที่สนามมวยเวทีลุมพินี โดยรถถังได้พบกับคู่ชกอย่างเพชรมรกต แม็กจันดี ในคู่เอกของรายการ จากการแข่งขันครั้งนี้ รถถังเป็นฝ่ายชนะคะแนน
ด้านชีวิตส่วนตัว รถถังแต่งงานกับ น้องฟ้า ซึ่งเป็นแฟนสาวจากจังหวัดชัยภูมิ และมีลูกสาวชื่อแพรวา
อาหารที่รถถังชอบคือกระเพราหมูสับไข่เยี่ยวม้า ส่วนศิลปินที่ชื่นชอบคือไหมไทย หัวใจศิลป์ และนักแสดงที่ชอบคือพิมพ์ชนก ลือวิเศษไพบูลย์ นอกจากนี้ รถถังยังเชียร์สโมสรฟุตบอลแมนเชสเตอร์ยูไนเต็ด และมีนักฟุตบอลที่ประทับใจคือซลาตัน อีบราฮีมอวิช สำหรับแนวภาพยนตร์ที่ชอบคือแอ็กชันบู๊ล้างผลาญ
อนึ่ง รถถังมีบุคคลต้นแบบในการชกมวยไทยคือปกรณ์ พี.เค.แสนชัยมวยไทยยิมรถถังเป็นนักมวยไทยที่ได้รับการกล่าวขวัญถึงสไตล์การต่อสู้แบบบุกตะลุย ที่มักเป็นฝ่ายเดินหน้าไม่มีถอยหลัง ซึ่งเปรียบเสมือนรูปแบบการเคลื่อนที่ของรถถัง
รถถังเป็นนักมวยไทยที่สามารถสร้างกระแสตอบรับ ในการดึงดูดแฟนมวยเพิ่มขึ้นเรื่อยมา นอกจากนี้ เขายังเป็นที่ต้องการสำหรับโปรโมเตอร์มวยไทยหลายราย ในการให้มาแข่งขันรายการที่ตนจัด
ในปี พ.ศ. 2561 เว็บไซต์"เอสเอ็มเอ็ม สปอร์ต" ได้จัดให้รถถังเป็น 1 ใน 5 นักมวยไทยที่เป็นฝันร้ายของคู่ชก
รถถังได้ทำค่ายมวย อ.ขวัญชัย ที่อำเภอแก้งคร้อ จังหวัดชัยภูมิ และมีความปรารถนาในอนาคต คือการเปิดโรงฝึกเพื่อถ่ายทอดศิลปะแม่ไม้มวยไทยให้แก่คนรุ่นหลัง
อิวามิซาวะ
อิวามิซาวะ () เป็นเมืองในกิ่งจังหวัดโซราจิ จังหวัดฮกไกโด ของประเทศญี่ปุ่น ถือว่าเป็นเมืองที่ใหญ่ที่สุดและเป็นศูนย์กลางของกิ่งจังหวัดโซราชิ
ชื่อ"อิวามิซาวะ" มีที่มาจากศัพท์ภาษาญี่ปุ่น "โยวามิซาวะ" (浴澤) ซึ่งประกอบด้วยคำว่า "โยวามิ" (浴) แปลว่า การอาบน้ำ และคำว่า "ซาวะ" (澤) แปลว่า หนองน้ำ
เมืองอิวามิซาวะถูกสร้างขึ้นเพื่อเป็นศูนย์กลางด้านการคมนาคมทางบกโดยมีสถานีรถไฟอิวามิซาวะเป็นสถานีหลัก
ตามการแบ่งเขตภูมิอากาศแบบเคิปเปน เมืองอิวามิซาวะจะจัดอยู่ในกลุ่ม "Dbf" หรือเป็นภูมิอากาศแบบชื้นภาคพื้นทวีป ซึ่งอากาศจะอบอุ่นในฤดูร้อน และหนาวเย็นในฤดูหนาว โดยจะมีหิมะหรือฝนตกตลอดทั้งปี แต่จะตกหนักสุดในช่วงเดือนสิงหาคมถึงเดือนตุลาคม
ในอดีตมี มีเพียงสายโฮโรไนและสายมันจิวิ่งผ่านอิวามิซาวะ ปัจจุบันมีทางรถไฟสายหลักซึ่งดำเนินการโดย JR ฮกไกโด วิ่งผ่านถึง 2 สาย ได้แก่
ซึ่งที่สถานีอิวามิซาวะเป็นจุดเชื่อมต่อระหว่างสายหลักทั้ง 2 สาย สามารถลงเพื่อสับเปลี่ยนสายได้ที่สถานีนี้
เอทีแอนด์ทีสเตเดียม
เอทีแอนด์ทีสเตเดียม () หรือชื่อเดิม Cowboys Stadium สนามกีฬาพับหลังคาเก็บได้ในเมืองอาร์ลิงตัน, รัฐเทกซัส สหรัฐอเมริกา ซึ่งถูกใช้เป็นสนามบ้านของทีมแดลลัส คาวบอยส์ ของเนชันแนลฟุตบอลลีก (NFL) เปิดทำการใช้ครัั้งแรกในวันที่ 27 พฤษภาคม 2009 ยังเป็นสนามบ้านของทีม Cotton Bowl Classic อีกด้วย นอกจากนี้ยังสามารถใช้สำหรับกิจกรรมอื่น ๆ เช่น คอนเสิร์ต ,การแข่งขันบาสเกตบอล ,การแข่งขันฟุตบอลโรงเรียนมัธยมและวิทยาลัย ,ฟุตซอล ,แข่งมอเตอร์ครอส และแข่งสปาร์ตัน
เซียร์เกย์ ชอยกู
เซียร์เกย์ คูจูเกโตวิช ชอยกู (, ) เป็นนักการเมืองชาวรัสเซีย เขาทำงานให้กับรัฐบาลรัสเซียโดยเป็นรัฐมนตรีว่าการกระทรวงกลาโหม และเครือรัฐเอกราชในตำแหน่งประธานคณะรัฐมนตรีกลาโหมตั้งแต่ปี 2012
ก่อนหน้านี้ ชอยกูดำรงตำแหน่งรัฐมนตรีว่าการกระทรวงสถานการณ์ฉุกเฉิน ตั้งแต่ปี 1991 ถึงปี 2012 และเคยเป็นผู้ว่าการแคว้นมอสโก ในปี 2012 ชอยกู ได้รับการเลื่อนยศเป็นพลเอกแห่งกองทัพ นอกจากนี้ ชอยกูยังเป็นประธานสหพันธ์กีฬายิงปืน และ Rescuers ระหว่างประเทศอีกด้วย
โรลเลอร์โคสเตอร์ไทคูน (วิดีโอเกม)
โรลเลอร์โคสเตอร์ไทคูน () เป็นวิดีโอเกมแนวจำลองการสร้างและบริหารจัดการ พัฒนาโดยChris Sawyer Productions และผลิตโดยHasbro Interactive ตัวเกมวางจำหน่ายสำหรับไมโครซอฟท์ วินโดวส์ ในปี 1999 ต่อมาได้ลงให้กับเครื่องเอกซ์บอกซ์ โดย Infogrames ในปี 2003 โดยถือเป็นเกมแรกของซีรีส์"โรลเลอร์โคสเตอร์ไทคูน"
องค์การเงินตราฮ่องกง
องค์การเงินตราฮ่องกง () เป็นธนาคารกลางโดยพฤตินัยของเขตบริหารพิเศษฮ่องกง ก่อตั้งขึ้นเมื่อวันที่ 1 เมษายน พ.ศ. 2536 มีหน้าที่กำกับดูแลการพิมพ์และออกเงินสกุลดอลลาร์ฮ่องกง ซึ่งใช้ระบบอัตราแลกเปลี่ยนตายตัวที่ราว 7.7 ถึง 7.8 ดอลลาร์ฮ่องกงต่อ 1 ดอลลาร์สหรัฐ อยู่ภายใต้การกำกับโดยหัวหน้าสำนักการคลังฮ่องกง (Financial Secretary)
ภาวะซึมเศร้าหลังคลอด
ภาวะซึมเศร้าหลังคลอด (), ภาวะซึมเศร้าหลังให้กำเนิด () หรือโรคซึมเศร้าหลังคลอด เป็นโรคทางอารมณ์อย่างหนึ่งที่สัมพันธ์กับการคลอดบุตร ซึ่งอาจพบได้ทั้งในฝ่ายชายและฝ่ายหญิง อาการสำคัญเช่น มีอารมณ์เศร้าอย่างมาก รู้สึกไม่มีเรี่ยวแรง วิตกกังวล ร้องไห้บ่อย หงุดหงิด การนอนผิดปกติ (เช่น นอนไม่หลับ หรือนอนมากผิดปกติ) การกินผิดปกติ (เช่น กินไม่ลง หรือกินไม่หยุด) เป็นต้น ส่วนใหญ่มักพบที่เวลา 1 สัปดาห์ ถึง 1 เดือน หลังคลอด ภาวะนี้อาจส่งผลเสียต่อทารกได้
สาเหตุที่แน่ชัดของภาวะซึมเศร้าหลังคลอดนั้นยังไม่เป็นที่ทราบชัดเจน ปัจจุบันเชื่อกันว่าเป็นผลของปัจจัยหลายด้านทั้งทางร่างกายและทางจิตใจ เช่น การเปลี่ยนแปลงของฮอร์โมนในช่วงหลังคลอดบุตร การอดนอน เป็นต้น ปัจจัยเสี่ยงของการเกิดภาวะนี้ได้แก่ การเคยเป็นภาวะซึมเศร้าหลังคลอดบุตรคนก่อน โรคอารมณ์สองขั้ว ประวัติโรคซึมเศร้าในครอบครัว ความเครียดทางจิตใจ การมีภาวะแทรกซ้อนระหว่างการคลอด การขาดคนช่วยเหลือดูแล หรือการใช้สารเสพติด การวินิจฉัยทำได้โดยดูจากอาการ แม้สตรีหลังคลอดส่วนใหญ่จะมีช่วงเวลาของความเศร้าและความกังวลหลังคลอด แต่หากอาการเหล่านี้ยังคงเป็นอยู่นานเกิน 2 สัปดาห์หรือเป็นรุนแรง จำเป็นจะต้องสงสัยว่าอาจมีภาวะซึมเศร้าหลังคลอดร่วมด้วย
ในผู้คลอดที่มีปัจจัยเสี่ยง การมีผู้ช่วยเหลือด้านจิตใจอาจเป็นปัจจัยบวกที่ช่วงป้องกันการเกิดภาวะซึมเศร้าหลังคลอดได้ การรักษาอาจใช้การทำจิตบำบัดร่วมกับการใช้ยา รูปแบบการทำจิตบำบัดที่ได้ผลได้แก่ จิตบําบัดสัมพันธภาพระหว่างบุคคล (IPT), การบำบัดโดยการปรับเปลี่ยนความคิดและพฤติกรรม (CBT) และ จิตบำบัดแบบจิตพลวัต (psychodynamic therapy) ปัจจุบันหลักฐานส่วนใหญ่สนับสนุนว่าการใช้ยาต้านซึมเศร้าในกลุ่ม SSRI จะได้ผล
ภาวะซึมเศร้าหลังคลอดพบได้ในหญิงช่วงคลอดประมาณ 15% และยังพบในฝ่ายชายได้ราว 1-26% แล้วแต่การศึกษา โรคจิตหลังคลอดซึ่งเป็นภาวะทางจิตเวชที่พบได้ในช่วงคลอดเช่นกันแต่มีความรุนแรงกว่ามากจะพบได้ในหญิงหลังคลอด 0.1-0.2% ซึ่งภาวะนี้เป็นสาเหตุที่พบบ่อยของการฆ่าทารกอายุน้อยกว่า 1 ปี ซึ่งพบได้ในอัตรา 8 ใน 100,000 การเกิดมีชีพในสหรัฐอเมริกา
แหวนดอกไม้
แหวนดอกไม้ เป็นละครโทรทัศน์แนวโรแมนติก-คอมเมดี สร้างจากบทประพันธ์ของ ดวงตะวัน เคยสร้างขึ้นสองครั้งเมื่อ พ.ศ. 2550 และ พ.ศ. 2560 โดยการสร้างครั้งแรก ได้รับรางวัลบทละครดีเด่น จากงานโทรทัศน์ทองคำ ครั้งที่ 22
ครั้งแรกเมื่อปี พ.ศ. 2550 สร้างเป็นละครโทรทัศน์ ทางช่อง 3 ผลิตโดยบริษัท ทีวีซีน จำกัด นำแสดงโดยสหรัถ สังคปรีชา, รุจิรา ช่วยเกื้อ ออกอากาศทุกวัน พุธ-พฤหัสบดี เวลา 20.30 น. ตั้งแต่วันที่ 5 กรกฎาคม 2550 - 15 สิงหาคม 2550 
ครั้งที่สองในปี พ.ศ. 2560 ได้นำมาสร้างเป็นละครโทรทัศน์ ทางช่อง จีเอ็มเอ็ม 25 ผลิตโดยเก้ง กวาง แก๊งค์ นำแสดงโดย พุฒิชัย เกษตรสิน, อริย์กันตา มหาพฤกษ์พงศ์ ออกอากาศทุกวันพุธ-พฤหัสบดี เวลา 20.20 - 21.35 น. เริ่ม 29 พฤศจิกายน พ.ศ. 2560-22 กุมภาพันธ์ พ.ศ. 2561 ต่อจากละครชุดเลิฟบุกส์เลิฟซีรีส์
พัดยศ ประมุขของบ้านใหญ่กลางกรุง ซึ่งกำหนดให้บรรดาลูกๆ ทั้ง 5 คนต้องสร้างครอบครัวอยู่ใกล้ๆ ในบริเวณเนื้อที่ผืนเดียวกัน เครือเถา ลูกสาวคนโตนั้นประสบอุบัติเหตุเสียชีวิตพร้อมสามี ทิ้งลูกสาวชื่อ ตุ้งติ้ง ซึ่งกำลังวัยรุ่นเต็มตัวไว้ในความดูแลของคุณตาและน้าๆ ลูกชายคนรอง ข้าวบิณฑ์ จึงเลื่อนอันดับเป็นพี่ใหญ่ของบ้านโดยปริยายและมีภรรยาชื่อ สายฟ้า ผู้เพียบพร้อมด้วยคุณสมบัติแม่ศรีเรือน
ลายสิงห์ (พุฒ พุฒิชัย) หนุ่มโสด เจ้าของร้าน สิงห์ดอกไม้ ในขณะที่บรรดาพี่น้อง 4 คน ได้แก่ เครือเถา, ข้าวบิณฑ์ (แจ๊บ เพ็ญเพชร), ดาวจงกล (ดิว อริสรา) และ แก้วกุดั่น (วีวี่ สรัณณัฏฐ์) ต่างก็มีครอบครัวและมีคู่หมั้นหมายกันไปหมด ลายสิงห์ก็ยึดมั่นในความสุขแบบที่ไม่ต้องมีคู่รักแบบที่ตัวเองเป็นอยู่ตอนนี้มากกว่า แค่ทุกวันนี้มีร้านดอกไม้ที่เขาได้ใช้ความปราณีตซึ่งตกทอดมาจากคุณปู่ มาแสดงฝีมือในงานที่ตัวเองรักจนลายสิงห์ขึ้นชื่อเป็นช่างจัดดอกไม้แถวหน้าของเมืองไทย
อีลิทวัน
อีลิทวัน () เป็นลีกฟุตบอลสูงสุดของประเทศแคเมอรูน ก่อตั้งในปี ค.ศ. 1961
ตะโดธรรมราชาที่ 2
พระเจ้าตะโดธรรมราชาที่ 2 (, ; , ประมาณ 1520s – 1588) เริ่มรับราชการทหารในรัชสมัยพระเจ้าตะเบ็งชะเวตี้แห่งราชวงศ์ตองอู กระทั่งได้รับการสถาปนาเป็นพระเจ้าแปรในฐานะกษัตริย์เมืองออกของพระเจ้าบุเรงนองผู้เป็นพระเชษฐาและพระเจ้านันทบุเรงพระนัดดาระหว่าง ค.ศ. 1551 ถึง 1588 ภายหลังจากที่พระเจ้าบุเรงนองได้สำเร็จโทษพระเจ้าตะโดธรรมราชาที่ 1 พระเจ้าแปรพระองค์ก่อนเรียบร้อยแล้ว
นับตั้งแต่ ค.ศ. 1550 ถึง 1576 พระเจ้าตะโดธรรมราชาที่ 2 ได้ตามเสด็จพระเจ้าบุเรงนองไปในราชการสงครามเพื่อรวบรวม ขยาย และปกป้องดินแดนของอาณาจักรตองอู กระทั่งพระองค์สวรรคตในรัชสมัยพระเจ้านันทบุเรงเมื่อ ค.ศ. 1588
ไนจีเรียโปรเฟสชันนัลฟุตบอลลีก
ไนจีเรียโปรเฟสชันนัลฟุตบอลลีก () ซึ่งเป็นที่รู้จักกันทั่วไปในชื่อ ไนจีเรียพรีเมียร์ลีก เป็นลีกฟุตบอลสูงสุดของประเทศไนจีเรีย ก่อตั้งในปี ค.ศ. 2013
ตะโดธรรมราชาที่ 3
พระเจ้าตะโดธรรมราชาที่ 3 (, ; หรือรู้จักกันในพระนามว่า มีนจีนอง (, ); ประมาณ 1571 – 1597) ได้รับการสถาปนาเป็นพระเจ้าแปรในฐานะเมืองออกของ พระเจ้านันทบุเรง ผู้เป็นพระราชบิดาระหว่าง ค.ศ. 1589 ถึง 1595 ภายหลังการสวรรคตของพระเจ้า ตะโดธรรมราชาที่ 2 พระเจ้าตะโดธรรมราชาที่ 3 ประกาศพระองค์เป็นเอกราชระหว่าง ค.ศ. 1595 ถึง 1597 ระหว่างที่ สมเด็จพระนเรศวรมหาราช ได้ยกทัพมาหมายจะตี กรุงหงสาวดี
พระเจ้าตะโดธรรมราชาที่ 3 ประสูติเมื่อ ค.ศ. 1571 ในรัชสมัยของ พระเจ้าบุเรงนอง ผู้เป็นพระอัยกาหรือ 2 ปีหลังจากที่พระเจ้าบุเรงนองตีกรุงศรีอยุธยาแตกเมื่อ ค.ศ. 1569 โดยเป็นพระราชโอรสองค์เล็กของพระเจ้านันทบุเรงที่ประสูติแต่พระนางหงสาวดีมิบะยา พระราชธิดาของ พระเจ้าตะเบ็งชะเวตี้ และ พระนางธัมมเทวีแห่งตองอู ที่พระอัครมเหสีเมื่อพระเจ้าตะโดธรรมราชาที่ 2 แห่งเมืองแปรพระราชอนุชาของพระเจ้าบุเรงนองสวรรคตใน ค.ศ. 1588 ปีต่อมาคือ ค.ศ. 1589 พระเจ้านันทบุเรงจึงสถาปนาเจ้าเมงจีนองเป็นพระเจ้าแปรขณะพระชนมายุเพียง 18 พรรษา
เมื่อพระเชษฐาร่วมพระมารดาคือพระมหาอุปราชา มังกะยอชวาที่ 1 แห่งตองอู สิ้นพระชนม์ใน สงครามยุทธหัตถี ใน ค.ศ. 1592 พระเจ้านันทบุเรงสถาปนาพระเชษฐาร่วมพระมารดาคือ มังกะยอชวาที่ 2 แห่งอังวะ เป็นที่พระมหาอุปราชาทำให้พระเจ้าตะโดธรรมราชาที่ 3 มิพอพระทัยและเมื่อสมเด็จพระนเรศวรมหาราชกรีธาทัพมาหมายจะตีกรุงหงสาวดีพระเจ้าตะโดธรรมราชาที่ 3 จึงประกาศเป็นเอกราชจากหงสาวดี
พระเจ้าตะโดธรรมราชาที่ 3 สวรรคตเมื่อ ค.ศ. 1597 ขณะพระชนมายุเพียง 26 พรรษาเนื่องจากจมน้ำระหว่างการกบฏที่นำโดย Yan Naing หนึ่งในที่ปรึกษาของพระองค์
โดกิ โดกิ ลิเทอเรเจอร์ คลับ!
Doki Doki Literature Club! (โดกิ โดกิ ลิเทอเรเจอร์ คลับ) เป็นวิชวลโนเวลแนวจิตวิทยาที่ถูกสร้างโดย Team Salvato โดยเผยแพร่ครั้งแรกสำหรับไมโครซอฟท์ วินโดวส์, โอเอสเทน และลินุกซ์ เมื่อวันที่ 22 กันยายน พ.ศ. 2560 และในสตีม เมื่อวันที่ 6 ตุลาคมในปีเดียวกัน
เช่นเดียวกันกับวิชวลโนเวลปกติ แต่จะมีการเพิ่มส่วนให้เลือกคำเขียนวรรณกรรม ทุกวันที่เล่นหลังจากกลับบ้าน โดยให้เลือกคำที่ตัวละครที่ชอบได้ถูกใจ และหลังจากเกมเริ่มแสดงการทำงานผิดพลาด
ตัวละครผู้เล่นซึ่งผู้เล่นสามารถตั้งชื่อเองได้ได้ถูก Sayori เพื่อนวัยเด็กให้เข้าร่วมชมรมวรรณกรรมในโรงเรียน โดยในชมรมมีตัวละครหญิงอีกสามตัวคือ Natsuki, Yuri และหัวหน้าชมรม Monika โดยตัวละครผู้เล่นจะได้ทำกิจกรรมต่างๆร่วมกันเช่น เขียนวรรณกรรมและมาแลกเปลี่ยนกัน
โดยหลังจากเล่นไประยะหนึ่ง ตัวละครผู้เล่นจะได้เข้าไปบ้านของ Sayori เมื่อผู้เล่นเข้าไปที่บ้านของ Sayori และได้เจอบางสิ่งบางอย่าง และแล้วตัวเกมก็ไม่เหมือนเดิมอีกต่อไป
เล เลือง มิญ
เล เลือง มิญ (เกิด 1 กันยายน ค.ศ. 1952) เขาเป็นนักการเมืองประเทศเวียดนาม และเลขาธิการสมาคมประชาชาติแห่งเอเชียตะวันออกเฉียงใต้คนปัจจุบัน
ในปีพ.ศ. 2517 เล เลือง มิญจบการศึกษาจากสถาบันการทูตประเทศเวียดนามในฮานอย ประเทศเวียดนาม และเขาเรียนมหาวิทยาลัยในนิวเดลี ประเทศอินเดีย
เล เลือง มิญได้รับราชการที่กระทรวงต่างประเทศเวียดนามตั้งแต่ค.ศ. 1975 ก่อนที่จะได้รับตำแหน่งรองอธิบดีกรมองค์การระหว่างประเทศ ค.ศ. 1993 และเลื่อนขั้นเป็นตัวแทนประเทศเวียดนามในสหประชาชาติ ต่อมาดำรงตำแหน่งรองอธิบดีกรมองค์การค้าระหว่างประเทศ ก่อนจะมารักษาการณ์ตำแหน่งอธิบดี แล้วย้ายไปรักษาการณ์ตำแหน่งอธิบดีกรมความร่วมมือเศรษฐกิจระหว่างประเทศ
เล เลือง มิญอยู่ในจังหวัดไทฮวนเป็นเมืองชายทะเลห่างไป 150 กิโลเมตร ทางใต้ของกรุงฮานอย ประเทศเวียดนาม เขาแต่งงานแล้วมีลูก 2 คน
การรถไฟเวียดนาม
การรถไฟเวียดนาม (Đường sắt Việt Nam) เป็นผู้ให้บริการรถไฟทางไกลของประเทศเวียดนาม เส้นทางหลักที่สำคัญคือสายเหนือ-ใต้ ระยะทาง เป็นทางเดี่ยว ขนาดรางมีเตอร์เกจ เชื่อมต่อระหว่างฮานอยและโฮจิมินห์ ก่อสร้างในช่วงปี ค.ศ. 1880 ยุคอาณานิคมฝรั่งเศส นอกจากนี้ยังมีสายรถไฟเชื่อมต่อกับประเทศจีน ทางขนาดสแตนดาร์ดเกจ นอกจากนี้ยังมีระบบรถไฟทางผสมในชานเมืองฮานอยอีกด้วย
ท่าอากาศยานนานาชาติเกิ่นเทอ
ท่าอากาศยานนานาชาติเกิ่นเทอ () ชื่อเดิม ท่าอากาศยานจ่าน้อก เป็นท่าอากาศยานในเมืองเกิ่นเทอ ประเทศเวียดนาม เปิดให้บริการเมื่อวันที่ 1 มกราคม ค.ศ. 2011 งบประมาณการก่อสร้าง 150 ล้านดอลลาร์สหรัฐ บนเนื้อที่ 20,750 ตารางเมตร (223,400 ตารางฟุต) มีเป้าหมายสำคัญคือ เพื่อรองรับผู้โดยสารได้ถึง 5 ล้านคนต่อปี และเพื่อกระตุ้นเศรษฐกิจของภูมิภาคดินดอนสามเหลี่ยมปากแม่น้ำโขง
แคมปิงเวิลด์สเตเดียม
แคมปิงเวิลด์สเตเดียม () หรือที่รู้จักกันดีในชื่อ Orlando Citrus Bowl เป็นสนามกีฬาที่ตั้งอยู่ในเมืองออร์แลนโด ,รัฐฟลอริดา สหรัฐอเมริกา สนามกีฬาตั้งอยู่ในย่านทะเลสาบตะวันตกของDowntown Orlando ทางตะวันตกของสิ่งอำนวยความสะดวกด้านกีฬาและความบันเทิงใหม่ๆ ได้แก่ Amway Center ,Dr. Phillips Center for the Performing Arts และOrlando City Stadium สนามนี้เปิดใช้ครั้งแรกในปี 1936 ในชื่อ Orlando Stadium และยังเป็นที่รู้จักในชื่อ Tangerine Bowl และ Florida Citrus Bowl
สนามกีฬาเป็นสถานที่บ้านปัจจุบันของทีม Cure Bowl ,Citrus Bowl และCamping World Bowl
แคลชออฟแชมเปียนส์ (2017)
แคลชออฟแชมเปียนส์ (2017) (Clash of Champions (2017)) รายการมวยปล้ำอาชีพเพย์-เพอร์-วิวและWWE NetworkจากWWEเป็นการแสดงของค่ายSmackDown จัดขึ้นเมื่อวันที่ 17 ธันวาคม 2017 ที่สนาม TD Garden ใน Boston, Massachusetts ซึ่งจัดเป็นปีที่สอง